CELEX: 52005PC0442
Language: mt
Date: 2005-09-21
Title: Proposta għal deċiżjoni tal-Kunsill dwar il-programm speċifiku “Nies” li jimplimenta s-seba' Programm ta' Qafas (2007-2013) tal-Komunità Ewropea għar-riċerka, l-iżvilupp teknoloġiku u l-attivitajiet ta' wiri

Avviż Legali Importanti

|

52005PC0442

Proposta għal deċiżjoni tal-Kunsill dwar il-programm speċifiku “Nies” li jimplimenta s-seba' Programm ta' Qafas (2007-2013) tal-Komunità Ewropea għar-riċerka, l-iżvilupp teknoloġiku u l-attivitajiet ta' wiri  /* KUMM/2005/0442 finali - CNS 2005/0187 */  

	[pic] | IL-KUMMISSJONI TAL-KOMUNITAJIET EWROPEJ |Brussell, 21.9.2005COM(2005) 442 finali2005/0187 (CNS)Proposta għalDEĊIŻJONI TAL-KUNSILLdwar il-programm speċifiku “Nies” li jimplimenta s-seba' Programm ta' Qafas (2007-2013) tal-Komunità Ewropea għar-riċerka, l-iżvilupp teknoloġiku u l-attivitajiet ta' wiri(ippreżentata mill-Kummissjoni)MEMORANDUM TA’ SPJEGAZZJONI (TRATTAT KE)IL-KUNTEST TAL-PROPOSTIIl-proposti għal ħames programmi speċifiċi jsegwu l-proposta tal-Kummissjoni għas-Seba’ Programm ta’ Qafas (2007-13) adottat fis-6 ta’ April, 2005[1]. Kienet ippreżentata struttura fil-forma ta’ erba’ programmi speċifiċi ewlenin - “Kooperazzjoni”, “Ideat”, “Nies” u “Kapaċitajiet” kull wieħed jikkorrespondi ma’ għan ewlieni tal-Politika Ewropea tar-riċerka; programm ieħor speċifiku huwa għall-azzjonijiet diretti taċ-Ċentru Konġunt tar-Riċerka. Il-Kummissjoni ser tkun qed tippreżenta l-proposti għar-“Regoli għall-Parteċipazzjoni u t-Tixrid” li japplikaw għas-Seba’ Programm ta’ Qafas.Il-kuntest tal-politika u l-għanijiet huma dawk stabbiliti fil-Komunikazzjoni “Nibnu l-ERA ta’ l-għarfien għat-tkabbir”[2]. Biex jintlaħqu dawn l-għanijiet u jitwettqu għal kollox il-programmi speċifiċi ser ikun meħtieġ li jirdoppja l-baġit kif propost mill-Kummissjoni.Ir-riċerka, it-teknoloġija, l-edukazzjoni u l-innovazzjoni huma l-uniku mod biex jinħolqu l-impjiegi f’medda ta’ żmien twil u b’mod sostenibbli. Huma wkoll is-soluzzjoni għat-tkabbir ekonomiku, il-kompetittività, is-saħħa, il-kwalità tal-ħajja u l-ambjent. Il-Programm ta’ Qafas ta’ riċerka, flimkien mal-programmi tal-Komunità fl-oqsma ta’ l-edukazzjoni u l-innovazzjoni, huwa għalhekk element essenzjali għall-progress lejn ekonomija u soċjetà ta’ l-għarfien. Il-programmi speċifiċi tas-Seba’ Programm ta’ Qafas huma mfassla biex jindirizzaw, flimkien ma’ l-isforzi nazzjonali u privati meħtieġa , in-nuqqasijiet ewlenin fil-livell, il-kwalità u l-impatt tar-riċerka Ewropea.L-Ewropa għandha sempliċiment tinvesti aktar fir-riċerka u hemm bżonn ta’ enfasi ġdida jekk l-Unjoni Ewropea ser tagħmel progress lejn l-għan li tinvesti 3% tal-PGD tagħha fir-riċerka sa l-2010. Is-Seba’ Programm ta’ Qafas ser jikkontribwixxi għal dan, kemm permezz tal-finanzjament dirett imma wkoll permezz ta’ użu ta’ kapital misluf ( leverage ) addizzjonali ta’ investimenti pubbliċi u privati fir-riċerka.L-Ewropa teħtieġ aktar riċerkaturi biex iżżid u ttejjeb l-isforzi tar-riċerka tagħha. Flimkien ma’ azzjonijiet oħra, bħall-Karta Ewropea għar-Riċerkaturi u miżuri ta’ politika nazzjonali, is-Seba’ Programm ta’ Qafas huwa maħsub biex jistimola aktar nies jibdew u jkomplu karrieri ta’ riċerka, u għal darb’oħra jiġbed talent ta’ riċerka ewlieni lejn l-Ewropa.L-appoġġ finanzjarju fil-livell Ewropew joffri opportunitajiet biex jiżdiedu l-eċċellenza u l-effettività tar-riċerka li ma jistgħux jintlaħqu fil-livell nazzjonali. Il-programmi speċifiċi tas-Seba’ Programm ta’ Qafas jirrappreżentaw aktar konsolidament u ftuħ taż-Żona Ewropea tar-Riċerka, biex jilħqu massa kritika u jkun hemm strutturi f’oqsma ġodda ta’ riċerka u b’mezzi ġodda, u jappoġġaw aktar il-moviment ħieles ta’ l-ideat, l-għarfien u r-riċerkaturi.Matul it-twettiq tal-programmi speċifiċi l-potenzjal għall-azzjonijiet fil-livell Ewropew biex tissaħħaħ l-eċċellenza fir-riċerka ser jintuża sal-massimu possibbli, l-aktar permezz ta’ kompetizzjonijiet ma’ l-UE kollha sostnuti b’valutazzjonijiet rigorużi u indipendenti tal-proposti. Dan jimplika li tkun identifikata u appoġġata l-eċċellenza kulfejn teżisti madwar l-Unjoni Ewropea kif ukoll jinħolqu kapaċitajiet għall-eċċellenza fir-riċerka futura.L-impatt tal-programmi speċifiċi ser jittejbu permezz ta’ kumplimentarjetà ma’ politika u programmi oħrajn tal-Komunità, partikolarment il-Fondi Strutturali u l-Programm tal-Kompetittività u l-Innovazzjoni.Il-Konsultazzjoni Minn qabelIl-preparazzjoni ta’ proposti tal-programm speċifiku qieset il-fehmiet imfissra mill-Istituzzjonijiet tal-UE, partikolarment il-Parlament Ewropew u l-Kunsill Ewropew, kif ukoll persuni oħra li għandhom interess inkluż ir-riċerkaturi u l-utenti tar-riċerka. Dan jinkludi diskussjonijiet dejjem għaddejjin u kontribuzzjonijiet fir-rigward tal-proposta għad-deċiżjonijiet tas-Seba’ Programm ta’ Qafas, il-konsultazzjonijiet estensivi u l-kontribuzzjonijiet miġburin matul il-preparazzjoni ta’ dik il-proposta, u aktar xogħol fl-identifikazzjoni ta’ prijoritajiet tar-riċerka futuri bħal dak li qed isir mill-Pjattaformi tat-Teknoloġija Ewropej.Il-proposta tal-Programm Speċifiku tislet mill-valutazzjoni fil-fond ta’ l-impatt li sar għall-proposta tas-Seba’ Programm ta’ Qafas[3]li wriet il-valur miżjud speċifiku u qawwi ta’ kull programm speċifiku propost. Barra minn dan, il-proposti jqisu r-riżultat tal-valutazzjoni ta’ ħames snin tal-Programm ta’ Qafas.[4]ASPETTI ġURIDIċIIl-proposta għall-programmi speċifiċi hija bbażata fuq it-Titolu XVIII tat-Trattat, l-Artikoli 163 sa 173, u partikolarment l-Artikolu 166.3 dwar it-twettiq tal-Programm ta’ Qafas permezz ta’ programmi speċifiċi.IT-TWETTIQ TAL-BAġITId-dikjarazzjonijiet finanzjarji leġiżlattivi mehmuża ma' kull Deċiżjoni proposta jfissru l-implikazzjonijiet finanzjarji u r-riżorsi umani u amminstrattivi.Għall-Programmi Speċifiċi “Kooperazzjoni”, “Nies” u “Kapaċitajiet”, il-Kummissjoni bi ħsiebha tafda ċerti ħidmiet meħtieġa għat-twettiq tal-programm lil aġenzija eżekuttiva. Dan l-approċċ se jintuża wkoll għall-implimentazzjoni tal-programm "Ideat" (ara t-Taqsima 7.2 taħt).TWETTIQ KOERENTI U FLESSIBBLIAdattament għall-ħtiġijiet u opportunitajiet ġoddaHuwa vitali li t-twettiq ta’ programmi speċifiċi jkun flessibbli biżżejjed biex jibqa’ fil-quċċata ta’ l-iżviluppi xjentifiċi u teknoloġiċi u jirrispondi għall-ħtiġijiet xjentifiċi, industrijali, tal-politika u tas-soċjetà li qed jitfaċċaw. Dawk l-azzjonijiet li jippermettu lir-riċerkaturi nnifishom li jidentifikaw is-suġġetti se jkunu partikolarment importanti f’dan ir-rigward. Għall-azzjonijiet oħra, dan se jintlaħaq primarjament permezz tal-programmi tax-xogħol li ser ikunu aġġornati fuq bażi annwali. Dan se jsir bl-assistenza tal-kumitati tar-rappreżentanti ta’ l-Istati Membri fejn huwa mistenni li l-kumitati jikkonċentraw fuq il-programmi tax-xogħol. Ir-reviżjonijiet jistgħu jsiru aktar malajr fil-każ ta’ prijoritajiet ġodda li jeħtieġu tweġiba urġenti, partikolarment dawk li jinqalgħu minħabba ħtiġijiet tal-politika mhux imbassra.Dan l-ipprogrammar multi-annwali ser jibbenefika minn firxa wiesgħa ta’ kontribuzzjonijiet biex ikun żgurat li l-attivitajiet sostnuti jibqgħu ta’ rilevanza diretta għall-ħtiġijiet tar-riċerka li jevolvu ta’ l-industrija u tal-politika ta’ l-UE. Ser ikunu stabbiliti gruppi konsultattivi esterni, inkluż għal kull tema fil-programm speċifiku tal-Kooperazzjoni, bi sħubija effettiva multidixxiplinarja u bilanċ ta’ fehmiet akkademiċi u industrijali.Għall-programm “Ideat”, ser ikun hemm metodu ġdid għal kollox billi l-preparazzjoni tal-programm tax-xogħol ta’ kull sena ser ikun fdat lil kunsill xjentifiku indipendenti bħala parti mit-twaqqif ta’ Kunsill Ewropew ta’ Riċerka awtonomu (ara t-taqsima 7.2 hawn isfel).Kontribuzzjonijiet addizzjonali esterni, partikolarment għall-programm tal-Kooperazzjoni, ser ikunu ffaċilitati partikolarment mill- Pjattaformi tat-Teknoloġija Ewropej stabbiliti fid-diversi oqsma li għandhom ikollhom rwol b’saħħtu u dinamiku biex tkun żgurata r-rilevanza industrijali. Il-prijoritajiet ta’ riċerka identifikati fl-Aġendi tar-Riċerka Strateġika definiti fil-pjattaformi huma riflessi tajjeb fil-proposti tal-programm speċifiċi, u ser jipprovdu kontribuzzjoni importanti fil-programmazzjoni multiannwali.Fora u gruppi oħra jistgħu jipprovdu lill-Kummissjoni b’pariri f’waqthom fuq prijoritajiet ġodda f’oqsma partikolari, bħall-Forum għall-Istrateġija Ewropea dwar l-Infrastrutturi ta’ riċerka ( ESFRI ) u pjattaformi stabbiliti biex jikkonsidraw aġendi strateġiċi ta’ riċerka rilevanti għall-oqsma tal-politika soċjali jew ambjentali.Opportunità ġdida importanti li ser tkun ipprovduta mill-Programm ta’ Qafas hija mekkaniżmu innovattivi ta’ finanzjament, il-Mekkaniżmu ta’ Finanzjament tal-Kondiviżjoni tar-Riskju , immirat biex iħeġġeġ nefqa tas-settur pubbliku fl- RTD billi jkun imtejjeb l-aċċess għas-self mill-Bank Ewropew għall-Investiment (BEI) għal azzjonijiet kbar Ewropej li għandhom bżonn ta’ massa kritika finanzjarja li tgħaqqad f’proporzjon varjabbli diversi sorsi ta’ finanzjament, inkluż self mill-BEI. Dawn l-azzjonijiet kbar Ewropej huma “Inizjattivi Konġunti tat-Teknoloġija” u proġetti kbar kollaborattivi ffinanzjati direttament mill-Programm ta’ Qafas fil-programm tal-Kooperazzjoni, u proġetti ġodda ta’ l-infrastruttura tar-riċerka skond il-programm tal-Kapaċitajiet. Proġetti oħra kbar Ewropej ta’ kollaborazzjoni bħal dawk ta’ l-Eureka jistgħu jitqiesu wkoll, skond il-kriterji ta’ l-eliġibilità. Il-kontribuzzjoni mistennija mill-programmi speċifiċi lill-BEI ser ittejjeb b’mod sinifikanti l-aċċess għall-finanzjament tad-dejn u għalhekk teżerċita effett sinifikanti ta’ użu ta’ kapital misluf ( leverage ) fuq l-investimenti privati fl- RTD .Kwistjonijiet trasversaliIl-koerenza globali fit-twettiq tas-Seba’ Programm ta’ Qafas ser tkun assigurata mill-Kummissjoni, wara li jitqiesu l-awtonomija u l-indipendenza garantiti tal-Kunsill Ewropew tar-Riċerka fil-programm “Ideat”.Il-programmi tax-xogħol li jaqsmu fi programmi speċifiċi oħra ser ikunu riveduti b’mod ikkoordinat biex jippermettu li jitqiesu sewwa kwistjonijiet trasversali.Il-kumitati ta’ l-Istati Membri wkoll għandhom responsabilità importanti fl-għajnuna lill-Kummissjoni fil-koerenza u l-koordinament effettivi tat-twettiq matul u fi ħdan dawn il-programmi speċifiċi. Dan jimplika livell qawwi ta’ koordinament fl-Istati Membri bejn rappreżentanti tal-konfigurazzjonijiet differenti tal-kumitati.Meta azzjonijiet li ser ikunu sostnuti għandhom rilevanza qawwija għall-partijiet differenti tal-programmi speċifiċi tal-Kooperazzjoni, tan-Nies u tal-Kapaċitajiet, ser jintużaw sejħiet komuni li jibnu fuq l-esperjenza miksuba fis-Sitt Programm ta' Qafas. Dan ser ikun partikolarment importanti għal suġġetti ta’ riċerka li huma trasversali fit-temi fil-programm tal-Kooperazzjoni, u dawn is-sejħiet ser ikunu identifikati b’mod ċar fil-programm tax-xogħol.Il-kwistjonijiet li ġejjin li huma trasversali fil-programmi speċifiċi kollha ta’ Kooperazzjoni, tan-Nies u tal-Kapaċitajiet huma ta’ importanza partikolari, u huma mbassra arranġamenti partikolari għall-metodu kkoordinat:-  Il-kooperazzjoni internazzjonali: dawn il-programmi speċifiċi kollha huma miftuħa għall-kooperazzjoni internazzjonali, u għandhom azzjonijiet ddedikati f’dan ir-rigward. Ser ikun hemm metodu strateġiku matul il-Programm ta’ Qafas biex titħeġġeġ l-eċċellenza fir-riċerka u l-benefiċċji tal-kompetittività u biex ikunu indirizzati kwistjonijiet globali jew reġjonali speċifiċi meta jkun hemm interess u benefiċċju reċiproku. Ser ikun żgurat metodu koerenti matul il-programmi speċifiċi skond din l-istrateġija u l-programm tal-Kapaċitajiet ser ikollu rwol ewlieni f’dan l-aspett.-  L-infrastrutturi tar-riċerka: l-appoġġ ewlieni għall-infrastrutturi ta’ riċerka ser jitwettaq fil-programm tal-Kapaċitajiet, u dan il-programm ser jiżgura metodu kkoordinat b’attivitajiet ta’ riċerka rilevanti fil-programmi l-oħra, l-aktar il-programm tal-Kooperazzjoni.-  Ir-riċerka tal-politika trasversali: L-arranġamenti għall-koordinament effettiv fi ħdan is-servizzi tal-Kummissjoni ser ikunu stabbiliti, partikolarment biex ikun żgurat li l-attivitajiet ikomplu jissodisfaw il-ħtiġijiet ta’ l-iżviluppi fil-politika ta’ l-UE. Għal dan il-għan, il-programmazzjoni multi-annwali tista’ tieħu mill-għajnuna tal-gruppi ta’ l-utenti tas-servizzi tal-Kummissjoni differenti assoċjati mal-politika kkonċernata.-  Il-parteċipazzjoni ta’ l-SMEs: il-parteċipazzjoni ta’ l- SMEs ser tittejjeb fil-programmi speċifiċi kollha.. Barra mit-tisħiħ ta’ l-azzjonijiet speċifiċi ta’ l- SMEs fil-programm “Kapaċitajiet”: l-interessi tar-riċerka ta’ l- SMEs huma inklużi matul il-programm tal-Kooperazzjoni kollu u suġġetti ta’ interess partikolari għall- SMEs ser ikunu identifikati iżjed fil-programmi tax-xogħol u s-sejħiet għal proposti; l-attivitajiet fil-programm tan-Nies għandhom enfasi speċjali fuq l-involviment ta’ l- SMEs ; u l- SMEs ikunu jistgħu jipparteċipaw ukoll fil-programm Ideat. Il-miżuri ta’ simplifikazzjoni maħsuba u ż-żieda fil-flessibbilità akbar fl-għażla ta’ l-iskema xierqa tal-finanzjament ser jibbenefikaw partikolarment il-parteċipazzjoni ta’ l- SMEs .-  It-tixrid u trasferiment ta’ l-għarfien : il-ħtieġa li jitħeġġeġ l-użu tar-riżultati tar-riċerka huwa karatteristika qawwija tul il-programmi kollha, b’enfasi partikolari fuq it-trasferiment ta’ l-għarfien bejn il-pajjiżi, minn dixxiplina għal oħra u mid-dinja ta' l-akkademiċi għall-industrija, inkluż permezz tal-mobilità tar-riċerkaturi. L-involviment ta’ utenti potenzjali fl-għajnuna għad-definizzjoni tal-prijoritajiet (partikolarment permezz tal-Pjattaformi tat-Teknoloġija Ewropej) huwa importanti f’dan l-aspett. L-azzjonijiet kumplimentarji skond il-programm tal-Kompettitività u l-Innovazzjoni ser isaħħu wkoll l-użu ta’ riżultati ta’ riċerka billi jkunu indirizzati l-ostakoli għall-innovazzjoni u t-tisħiħ ta’ kapaċitajiet ta’ l-innovazzjoni.-  Ix-xjenza fis-soċjetà: din l-attività fil-Programm tal-Kapaċitajiet ser ikollha rwol biex ikun żgurat li l-aspetti tas-soċjetà jitqiesu kif jixraq fil-programmi speċifiċi kollha, u li jitkabbru l-interazzjonijiet bejn ix-xjenzjati u l-pubbliku ġenerali.METODI TA’ SIMPLIFIKAZZJONI U TAL-ĠESTJONISer ikun hemm simplifikazzjoni sinifikanti fit-twettiq tas-Seba’ Programm ta’ Qafas, wara l-ideat ippreżentati fid-Dokument ta’ ħidma tal-Kummissjoni tas-6 ta’ April, 2005 u d-djalogu estensiv fuq il-bażi ta’ dan id-dokument. Ħafna mill-miżuri proposti huma ppreżentati fir-Regoli għall-Parteċipazzjoni u t-Tixrid, l-aktar biex titnaqqas il-burokrazija żejda b’mod sinifikanti u jkunu ssimplifikati l-iskemi tal-finanzjament u l-ħtiġijiet tar-rappurtar.Fil-programmi speċifiċi, it-titjib propost jinkludi:-  L-effiċjenza u l-konsistenza tat-twettiq imtejba permezz ta’ l-esterjorizzazzjoni tal-ħidmiet amministrattivi lil aġenzija eżekuttiva.-  Ir-razjonalizzazzjoni ta’ l-iskemi tal-finanzjament ta’ kull Programm Speċifiku ser tuża is-ġabra ta’ strumenti tagħha stess meħtieġa għar-realizzazzjoni ta’ l-għanijiet tal-Programm.-  Il-preżentazzjoni aktar ċara ta’ kriterji ta’ valutazzjoni: biex tkun inkluża fil-Programmi ta’ Ħidma skond il-prinċipji stabbiliti f’kull Programm Speċifiku.-  Il-preżentażżjoni ċara tal-Programmi ta’ ħidma b’mod li l-parteċipanti potenzjali huma infurmati tajjeb dwar l-opportunitajiet disponibbli li jissodisfaw il-ħtiġijiet u l-interessi partikolari tagħhom. Per eżempju, il-programmi ta’ ħidma u s-sejħiet, meta jkun xieraq, ser jenfasizzaw dawk is-suġġetti ta’ interess partikolari għall- SMEs jew meta l-kooperazzjoni ma’ pajjiżi terzi tkun ta’ benefiċċju.-  Is-simplifikazzjonijiet f’aspetti oħra, bħat-tħaffif ta’ l-approvazzjoni tal-proġetti, l-iskemi tal-finanzjament u ta’ l-appoġġ kif riflessi fir-Regoli għall-Parteċipazzjoni u t-Tixrid, u użu ulterjuri ta’ databases u għodod ta’ l-informazzjoni biex ikun hemm komunikazzjoni aħjar.KONTENUT TAL-PROGRAMMI SPEċIFIċIIl-kooperazzjoniIl-programm speċifiku tal-Kooperazzjoni huwa maħsub biex jikseb il-gwida f’oqsma xjentifiċi u teknoloġiċi ewlenin billi tkun appoġġata l-kooperazzjoni bejn l-universitajiet, l-industrija, iċ-ċentri ta’ riċerka u l-awtoritajiet pubbliċi fl-Unjoni Ewropea kollha kif ukoll fil-bqija tad-dinja. Il-Programmi ta’ Qafas ta’ qabel juru l-impatt ta’ dawn l-azzjonijiet fir-ristrutturazzjoni tar-riċerka fl-Ewropa u t-tgħaqqid u l-użu tal-kapital misluf ( leveraging ) tar-riżorsi. Is-Seba’ Programm ta’ Qafas ser jiddistribwixxi dawn l-impatti b’mod usa’ u d-disa’ temi proposti jikkorrespondu ma’ l-oqsma ewlenin tal-progress fl-għarfien u t-teknoloġija fejn ir-riċerka eċċellenti trid tissaħħaħ biex tindirizza l-isfidi soċjali, ekonomiċi, ambjentali u industrijali Ewropej.Il-programm jirrappreżenta elementi qawwija ta’ kontinwità ma’ programmi ta’ qafas ta’ qabel li jibnu fuq il-valur miżjud li ntwera ta’ l-appoġġ Ewropew ta’ dan it-tip. Minbarra dan, hemm novitajiet importanti f’dan il-programm speċifiku li jeħtieġu konsiderazzjoni speċifika għat-twettiq:-  Li jirrispondu għall-bżonn għal sħubiji pubbliċi u privati ambizzjużi pan-Ewropej biex jaċċelleraw l-iżvilupp ta’ teknoloġiji ewlenin, permezz tat-tnedija ta’ Inizjattivi Konġunti tat-Teknoloġija[5]. L-ewwel ġabra ta’ inizjattivi kienet identifikata b’għanijiet u riżultati ċari fl-oqsma ta’ mediċini innovattivi, in-nanoelettronika, is-sistemi kompjuterizzati inkorporati, iċ-ċelloli ta’ l-idroġenu u tal-fjuwil, l-aeronawtika, il-ġestjoni tat-traffiku ta’ l-ajru u l-monitoraġġ globali għall-ambjent u s-sigurtà. Ser jintużaw żewġ għażliet għat-twettiq ta’ l-Inizjattivi Konġunti tat-Teknoloġija, jiddependi fuq in-natura partikolari ta’ l-inizjattiva u l-għanijiet tagħha. L-ewwel tinvolvi struttura ddedikata fuq il-bażi ta’ l-Artikolu 171 u f’dawn il-każijiet il-Kummissjoni ser tressaq proposti leġiżlattivi separati. It-tieni għażla ma teħtiġx deċiżjoni fuq il-bażi ta’ l-Artikolu 171 u tinvolvi l-użu jew ta’ struttura mwaqqfa apposta għal dan il-għan jew struttura ġuridika xierqa eżistenti.-  Metodu msaħħaħ għall-koordinazzjoni tal-programmi ta’ riċerka nazzjonali. L-iskema ta' suċċess ERA -NET ser tissokta u titwettaq fi ħdan dawn it-temi. L-ERA-NETs eżistenti mis-Sitt Programm ta’ Qafas ser jitħallew jibagħtu proposti ta’ aġġornament biex ikabbru l-kooperazzjoni tagħhom jew iwessgħu l-konsorzji għall-parteċipanti ġodda, u ser ikunu appoġġati l-ERA-Nets ġodda biex jindirizzaw suġġetti ġodda. L-iskema ser tkun miftuħa wkoll għall-korpi pubbliċi li qed jippjanaw programm ta’ riċerka imma li għadu mhux operattiv. Barra dan, l-iskema ERA-NET plus ser tkun introdotta biex tipprovdi inċentiv għal sejħiet konġunti għal proġetti transnazzjonali organizzati bejn għadd ta’ pajjiżi.-  Wara l-esperjenza ta’ l-inizjattiva ta’ l-Artikolu 169 tas-Sħubija Ewropea u tal-Pajjiżi li Qed Jiżviluppaw dwar il-Provi Kliniċi ( EDCTP ), erba' inizjattivi oħra ta’ l- Artikolu 169 ġew identifikati bil-kooperazzjoni mill-qrib ta’ l-Istati Membri. Inizjattivi bħal dawn fl-oqsma ta’ l-għajxien assistit mill-ambjent, ir-riċerka fil-baħar Baltiku u l-metroloġija huma proposti fil-programm tal-Kooperazzjoni u hemm propost fil-programm tal-Kapaċitajiet inizjattiva ta’ l-Artikolu 169 biex iġġib flimkien ir-riċerka nazzjonali li qed tagħmel programmi relatati ma’ l- SMEs .-  Huwa mbassar metodu aktar immirat għall- kooperazzjoni internazzjonali f’kull tema u minn tema għall-oħra b’azzjonijiet speċifiċi ta’ kooperazzjoni biex ikunu identifikati fil-programmi ta’ ħidma skond il-metodu strateġiku għall-kooperazzjoni internazzjonali mbassar u permezz ta’ djalogi ta’ politika u networks ma’ reġjuni differenti ta’ pajjiżi msieħba.-  Komponent fuq li titħalla tweġiba flessibbli għall- ħtiġijiet li qed jitfaċċaw u l-ħtiġijiet tal-politika mhux imbassra ser ikun appoġġat taħt kull tema u t-twettiq ser jibni fuq l-esperjenza ta’ l-Appoġġ Xjentifiku għall-skemi tal-Politika u tax-Xjenza u Teknoloġija Ġodda u Li Qed Jinħolqu introdotti fis-Sitt Programm ta’ Qafas, flimkien ma’ l-Iskema tat-Teknoloġija Futura u li Qed Tinħoloq fil-qasam ta' l- ICT .L-IdeatL-Ewropa m’għandhiex rendiment tajjeb fir-rigward ta’ riċerka tassew eċċellenti jew fil-ħakma ta’ l-oqsma li qed jikbru malajr tax-xjenza. Il-programm Ideat ser jipprovdi mekkaniżmu bħal dan biex jappoġġa x-xjenzjati, l-inġiniera u l-istudjużi tassew kreattivi, li l-kurżità u l-għatx tagħhom għall-għarfien x’aktarx iwassluhom għal sejbiet mhux previsti jew spettakolari li jistgħu jbiddlu l-andament ta’ l-għarfien tal-bniedem u jiftħu prospetti ġodda għall-progress teknoloġiku u jsolvu problemi soċjali u ambjentali persistenti. It-titjib fil-kwalità tar-riċerka bażika permezz ta’ kompetizzjonijiet fl-Ewropa kollha ser jiġġenera benefiċċji soċjali u ekonomiċi sinifikanti.[6]Il-programm “Ideat” jadotta t-terminu “ riċerka fil-fruntiera ” li jirrifletti għarfien ġdid tar-riċerka bażika. Fuq quddiemnett tal-ħolqien ta’ għarfien ġdid, “ir-riċerka fil-fruntiera” hija impriża intrinsikament riskjuża li tinvolvi t-tfittxija ta’ avvanzi fundamentali fix-xjenza, it-teknoloġija u l-inġinerija mingħajr ma jitqiesu l-konfini dixxiplinarji jew il-konfini nazzjonali.Il-programm ser isegwi metodu “mmexxi minn investigatur”, li jippermetti lir-riċerkaturi l-ambitu li jipproponu s-suġġetti tagħhom stess. Ser jingħataw għotjiet għal timijiet individwali, u titħalla l-flessibilità lil tim li jkun jikkonsisti minn kwalunkwe għaqda ta' riċerkaturi xierqa biex jitmexxew il-proġetti, minn istituzzjoni waħda jew diversi istituzzjonijiet, f'pajjiż wieħed jew bejn il-fruntieri nazzjonali. Fil-każijiet kollha, l-eċċellenza xjentifika u mhux il-ħtiġijiet amministrattivi għandhom imexxu l-formazzjoni tat-timijiet. Il-programm ser ikun iddifferenzjat minn azzjonijiet ta’ finanzjament nazzjonali fir-riċerka bażika bl-għanijiet strateġiċi tiegħu u l-ambitu Ewropew.Il-ħolqien ta’ Kunsill Ewropew tar-Riċerka (ERC) għat-twettiq tal-programm Ideat jirrappreżenta tluq ġdid. Ser ikunu stabbiliti żewġ komponenti strutturali ewlenin ta’ l-ERC – Kunsill Xjentifiku indipendenti u struttura tat-twettiq iddedikata – li jaħdmu skond il-prinċipji tal-fiduċja, il-kredibilità u t-trasparenza, għandu jipprovdi mezzi adegwati finanzjarji u jaħdem b’effiċjenza kbira, u għandu jiggarantixxi livell għoli ta’ awtonomija u integrità, waqt li jkun konsistenti mal-ħtiġijiet għar-responsabilità.Il- Kunsill Xjentifiku ser jikkonsisti minn rappreżentanti tal-komunità xjentifika Ewropea, fl-ogħla livell, li jaġixxu fil-kapaċità personali tagħhom, indipendentement minn interessi politiċi jew kull interess ieħor. Il-membri tiegħu ser jinħatru mill-Kummissjoni, wara proċess indipendenti għall-identifikazzjoni tagħhom.Il-mandat tal-Kunsill Xjentifiku ser jinkludi:1.  L-istrateġija xjentifika: It-twaqqif ta’ l-istrateġija xjentifika globali għall-programm, fid-dawl ta’ l-opportunitajiet xjentifiċi u l-ħtiġijiet xjentifiċi Ewropej. Fuq bażi permanenti, skond l-istrateġija xjentifika, il-preparazzjoni ta’ programm ta’ ħidma u l-modifiki meħtieġa, inkluż sejħiet għal proposti u kriterji u, skond il-bżonn, id-definizzjoni ta’ suġġetti speċifiċi jew gruppi fil-mira (per eżempju timijiet żgħar/emerġenti).2.  Il-monitoraġġ u l-kontroll tal-kwalità: Skond kif ikun xieraq, minn perspettiva xjentifika, it-twaqqif ta’ pożizzjonijiet għat-twettiq u l-ġestjoni ta’ sejħiet għal proposti, il-kriterji ta’ valutazzjoni, il-proċessi tal-valutazzjoni fost il-kollegi inkluż l-għażla ta’ esperti u l-metodi għall-valutazzjoni fost il-kollegi u l-valutazzjoni ta’ proposta, li fuq il-bażi tagħha tkun iddeterminata l-proposta għall-finanzjament; kif ukoll kull kwistjoni oħra li taffettwa s-suċċessi u l-impatt tal-Programm Speċifiku, u l-kwalità tar-riċerka magħmula. Il-monitoraġġ tal-kwalità ta’ l-operazzjonijiet u l-valutazzjoni tat-twettiq tal-programm u s-suċċessi u r-rakkomandazzjonijiet għall-azzjonijiet korrettivi futuri.3.  Il-komunikazzjoni u t-tixrid: Il-komunikazzjoni mal-komunità xjentifika u l-parteċipanti ewlenin fl-attivitajiet u s-suċċessi tal-programm u d-deliberazzjonijiet ta’ l- ERC . Jagħti rapport regolari lill-Kummissjoni dwar l-attivitajiet tiegħu.L- istruttura ddedikata tat-twettiq ser tkun responsabbli għall-eżekuzzjoni tal-programm, kif maħsub fil-programm tax-xogħol ta’ kull sena. Se twettaq, b’mod partikolari, il-proċeduri ta’ valutazzjoni, il-valutazzjoni fost il-kollegi u l-proċess ta’ l-għażla skond il-prinċipji stabbiliti mill-Kunsill Xjentifiku u se tiżgura il-ġestjoni finanzjarja u xjentifika ta' l-għotjiet. F’dan ir-rigward, l-ewwelnett il-Kummissjoni bi ħsiebha tistabbilixxi Aġenzija Eżekuttiva li ser tiddelegalha l-eżekuzzjoni tal-ħidmiet. L-istruttura tat-twettiq ser iżżomm komunikazzjoni mill-qrib u kontinwa mal-Kunsill Xjentifiku fuq l-aspetti kollha ta’ l-eżekuzzjoni tal-programm, u tipprovdi rapport annwali lill-Kummissjoni. Fil-ġejjieni u bla ħsara għall-valutazzjoni indipendenti ta’ l-effiċjenza ta’ l-istrutturi u l-mekkaniżmi ta’ l- ERC , struttura alternattiva tista’ tkun stabbilita, per eżempju skond id-dispożizzjonijiet ta’ l-Artikolu 171 tat-Trattat.Il-Kummissjoni Ewropea ser taġixxi bħala garanti ta’ l-awtonomija sħiħa u l-integrità ta’ l- ERC . Dan ifisser li r-responsabilità tal-Kummissjoni għat-twettiq tal-programm tibda l-ewwel billi jkun żgurat li l-istruttura tat-twettiq ta’ l- ERC tkun stabbilita, imbagħad wara li l-programm jitmexxa mill- ERC skond l-għanijiet iffissati, waqt li jkunu segwiti l-orjentamenti xjentifiċi u l-ħtiġijiet ta’ eċċellenza xjentifika, kif ikunu ddeterminati mill-Kunsill Xjentifiku waqt li jaġixxi indipendentement.Il-Kummissjoni ser tkun responsabbli biex tadotta l-programm ta’ ħidma għall-programm “Ideat". Ser teżerċita din ir-responsabilità skond il-metodu ffissat hawn fuq. Bħala regola ġenerali, il-Kummissjoni se tadotta programm ta’ ħidma kif propost mill-Kunsill Xjentifiku. Jekk il-Kummissjoni ma tkunx tista’ tadotta programm tax-xogħol kif propost, per eżempju għaliex dan ma jikkorrispondix ma’ l-għanijiet tal-programm, jew ma jikkonformax ma’ leġiżlazzjoni oħra tal-Komunità, il-Kummissjoni ser tkun meħtieġa li tistqarr ir-raġunijiet tagħha pubblikament. Din il-proċedura hija maħsuba li tiżgura l-ħidma ta’ l- ERC skond il-prinċipji jew l-awtonomija u l-integrità, ikunu rispettati b’mod trasparenti u bi sħiħ.In-NiesIl-programm speċifiku Nies jifforma parti minn strateġija wiesgħa u integrata għat-tisħiħ, b’mod kwalitattiv u kwantitattiv, tar-riżorsi umani fir- R&D fl-Ewropa. Il-programm ser jistimola n-nies biex jibdew u jsegwu karrieri tar-riċerka, iħeġġeġ ir-riċerkaturi li joqgħodu fl-Ewropa, u jattira l-aħjar imħuħ lejn l-Ewropa. Ikun hemm valur miżjud uniku fl-azzjonijiet Ewropej permezz ta’ strumenti armonizzati, effetti ta’ strutturazzjoni aktar qawwija u effiċjenza akbar milli minn arranġamenti bilaterali bejn l-Istati Membri.L-attivitajiet jibnu fuq esperjenza twila u ta’ suċċess ta’ l-azzjonijiet Marie Curie fir-reazzjoni għall-bżonnijiet tar-riċerkaturi għat-taħriġ, il-mobilità, u l-iżvilupp tal-karriera. Waqt li tkun offerta kontinwità konsiderevoli, issir konċentrazzjoni akbar fuq l-aspetti li ġejjin:-  Effett ta’ strutturazzjoni akbar, per eżempju permezz ta’ l-introduzzjoni tal-ko-finanzjament ta’ programmi reġjonali, nazzjonali u internazzjonali fil-linja ta’ l-azzjoni “Taħriġ tul il-ħajja u l-iżvilupp tal-karriera". Il-modalità tal-ko-finanzjament ma tiħux post il-modalità fejn boroż ta’ studju post-dottorali japplikaw għalihom u jingħataw fil-livell Ewropew, kif bħalissa hija l-prassi esklussiva fis-Sitt Programm ta’ Qafas. Iżda, il-boroż ta’ studju individwali waslu fi stadju ta’ maturità fl-Ewropa. Fl-istess ħin, l-offerti nazzjonali f’dan il-qasam jibqgħu frammentati f’termini ta’ għanijiet, metodi ta’ valutazzjoni u kundizzjonijiet tax-xogħol, u għadhom ta’ spiss ristretti fir-rigward tad-dimensjoni internazzjonali jew Ewropea tagħhom. Huwa għalhekk propost li tkun ko-iffinanzjata, fuq il-bażi ta’ sejħiet mftuħin għall-proposti, għażla ta’ dawk il-programmi li jikkorrespondu ma’ l-għanijiet tal-Programm ta’ Qafas. Il-valutazzjoni u l-għażla jkunu skond il-mertu mingħajr limitazzjonijiet dwar l-oriġini tar-riċerkaturi magħżulin, u jkunu applikati kundizzjonijiet ta’ impjieg u ta’ xogħol aċċettabbli (fir-rigward ta’, per eżempju, is-salarju, is-sigurtà soċjali, il-gwida fit-taħriġ, l-iżvilupp professjonali).-  Il-parteċipazzjoni ta’ l-industrija: waqt li l-karattru bottom-up ta’ l-azzjonijiet Marie Curie ser jibqa’ ppreservat, ser ikun hemm orjentament aktar qawwi fuq it-taħriġ u l-iżvilupp tal-karriera għal u f’setturi differenti, partikolarment fis-settur privat. Dan ser jintlaħaq b’enfasi fuq l-iżvilupp ta’ ħiliet u kompetenzi kumplimentari, kruċjali għall-għarfien aħjar tar-riċerka fl-impriża u għall-kwalità tar-riċerka tagħhom. Dan jittejjeb bl-istimolu ta’ esperjenzi intersettorjali permezz tal-parteċipazzjoni attiva ta’ l-industrija, fl-azzjonijiet kollha u billi titnieda l-iskema ddedikata għat-tqassim ta’ l-għarfien fi sħubiji bejn is-settur pubbliku u privat, inkluż partikolarment l- SMEs .-  Id-dimensjoni internazzjonali ser tkun imsaħħa. Minbarra l-boroż ta’ l-istudju għal barra ( outgoing ) b’ritorn obbligatorju, immirati biex jikkontribwixxu għat-taħriġ tul il-ħajja u l-iżvilupp tal-karriera ta’ riċerkaturi ta’ l-UE, titkabbar aktar il-kooperazzjoni permezz ta’ riċerkaturi minn pajjiżi terzi. Barra minn dan, huma introdotti dimensjonijiet ġodda għall-kollaborazzjoni mal-pajjiżi ġirien ta’ l-UE u l-pajjiżi tal-ftehim UE fil-qasam tax-xjenza u teknoloġija. Barra dan jingħata appoġġ għad-“dijaspori xjentifiċi” ta’ riċerkaturi Ewropej li qegħdin barra u riċerkaturi barranin ġewwa l-Ewropa.Il-KapaċitajietIl-programm speċifiku Kapaċitajiet ser isaħħaħ ir-riċerka u l-kapaċità ta’ innovazzjoni matul l-Ewropa. Il-programm huwa taħlita ta’ kontinwazzjoni u tisħiħ ta’ l-azzjonijiet fil-programmi ta’ qafas ta’ qabel (riċerka għall-benefiċċju ta’ l- SMEs ; gruppi reġjonali mmexxijin mir-riċerka, “Ix-Xjenza fis-Soċjetà” u attivitajiet orizzontali ta’ kooperazzjoni internazzjonali) kif ukoll novitajiet importanti.Element ewlieni ġdid huwa l-metodu strateġiku previst għall-appoġġ tal-bini ta’ infrastruttura ġdida ta’ riċerka li ser tikkumplimenta l-appoġġ kontinwu għall-aħjar użu ta’ l-Istruttura ta’ Riċerka eżistenti. L-appoġġ għall-infrastruttura l-ġdida ser titwettaq permezz ta’ metodu f’żewġ stadji: fażi preparatorja u fażi kostruttiva. Waqt li tibni fuq ix-xogħol ta’ l-ESFRI (il-Forum għall-istrateġija Ewropea dwar l-Infrastrutturi ta’ riċerka) dwar l-iżvilupp ta’ pjnata tar-rotta Ewropea għal infrastruttura ta’ riċerka ġdida, il-Kummissjoni ser tidentifika proġetti prioritarji li jista’ possibilment jingħatlhom appoġġ mill-KE taħt is-Seba’ Programm ta’ Qafas. Għal dawk il-proġetti, il-Kummissjoni ser taħdem bħala faċilitatriċi, partikolarment fil-koordinament tal-mekkaniżmi ta’ l-inġinerija finanzjarja għall-fażi tal-kostruzzjoni, inkluż self mill-BEI kopert permezz tal-Mekkaniżmu tal-Kondiviżjoni tar-Riskju. L-Anness I jippreżenta l-“lista ta’ opportunitajiet” ESFRI, li jikkonsistu minn eżempji konkreti ta’ infrastrutturi ta’ riċerka ġodda fuq skala kbira li l-komunità xjentifika fl-Ewropa se tkun teħtieġ fid-deċennju li jmiss.Iż-żewġ skemi għall-appoġġ tar-riċerka għall-benefiċċju ta’ l-SMEs u l-assoċjazzjonijiet ta’ l-SMEs se jitwettqu permezz ta’ baġit akbar sabiex iwieġeb għall-ħtieġa dejjem tikber ta’ l-SMEs biex iqabbdu r-riċerka ‘il barra minnhom.L-azzjonijiet tar-Reġjuni ta’ l-Għarfien jibnu fuq l-azzjoni pilota ta’ suċċess. L-għan huwa biex in- networks transnazzjonali tar-reġjuni jkunu jistgħu jagħmlu użu sħiħ tas-saħħa fir-riċerka tagħhom, jippermettilhom jassorbu għarfien ġdid li joħroġ mir-riċerka u jiffaċilitalhom il-qawmien ta’ “raggruppamenti mmexxija mir-riċerka” li jlaqqgħu l-universitajiet, iċ-ċentri ta’ riċerka, l-impriżi u l-awtoritajiet reġjonali.Element importanti ġdid huwa l-azzjoni biex jinħareġ il-potenzjal kollu għar-riċerka fir-reġjuni tal-“konverġenza” ta’ l-UE. Ir-realizzazzjoni ta’ ekonomija u soċjetà bbażata fuq il-għarfien tiddependi fuq it-tisħiħ ta’ l-eċċellenza tar-riċerka Ewropea, imma wkoll fuq użu aħjar tal-potenzjal tar-riċerka għolja “mhux sfruttata” li teżisti fi ħdan l-UE kollha. L-azzjonijiet ser jippermettu l-ingaġġ ta’ riċerkaturi minn pajjiżi oħra ta’ l-UE, l-issekondar tal-personal tar-riċerka u tal-ġestjoni, l-organizzazzjoni ta’ mekkaniżmi ta’ valutazzjoni u l-akkwist u l-iżvilupp ta’ tagħmir tar-riċerka. Dawn l-azzjonijiet jgħinu fl-identifikazzjoni tal-ħtiġijiet u l-opportunitajiet għat-tisħiħ tal-kapaċitajiet tar-riċerka eżistenti u taċ-ċentri ta’ eċċellenza li qed jinħolqu f’dawn ir-reġjuni, li jistgħu jitħallsu bil-Fondi Strutturali.Ix-Xjenza fis-Soċjetà tirrappreżenta espansjoni sinifikanti tax-xogħol fi Programmi ta’ Qafas preċedenti. Se trawwem xjenzi aħjar, twassal għal politika ta’ l-UE aħjar u għal pubbliku aktar impenjat u infurmat.Element importanti ġdid fis-Seba’ Programm ta’ Qafas huwa l-mira biex tinbena politika b’saħħitha u koerenti tax-xjenza internazzjonali u tat-teknoloġija u attivitajiet fil-programm tal-Kapaċitajiet ser appoġġaw dan il-metodu, partikolarment billi jgħinnu jidentifikaw il-prijoritajiet għall-kooperazzjoni.L-iżvilupp koerenti tal-politika ser ipoġġi enfażi akbar fuq il-koordinazzjoni tal-politika nazzjonali u reġjonali permezz ta’ skema speċifika ta’ appoġġ għall-inizjattivi ta’ kooperazzjoni tal-politika trans-nazzjonali mill-Istati Membru u r-reġjuni. Dan ser isaħħaħ it-twettiq ta’ metodu miftuħ tal-koordinazzjoni għall-politika tar-riċerka u jħeġġeġ inizjattivi kkonċertati jew konġunti bejn il-gruppi ta’ pajjiżi u reġjuni fl-oqsma li jinvolvu dimensjoni qawwija trans-nazzjonali.Azzjonijiet taċ-Ċentru Konġunt tar-RiċerkaWaqt li jkompli jipprovdi appoġġ xjentifiku u tekniku għat-tfassil tal-politika ta’ l-UE l-JRC ser isaħħaħ aktar l-orjentament bbażat fuq il-klijent u n- networking b’saħħtu mal-komunità xjentifika. Ser jiżviluppa l-attivitajiet tiegħu fil-kuntest speċifiku tat-tkabbir, l-iżvilupp sostenibbli u s-sigurtà.L-azzjonijiet tal-JRC ser jirrispondu wkoll għal ‘regolamentazzjoni aħjar’ ta’ l-aġenda l-ġdida ta’ Liżbona . Sfidi ġodda assoċjati mal-bżonn li qed jikber biex ikun hemm tweġiba għall-kriżijiet, l-emerġenzi u l-imperattivi politiċi pressanti ser jingħelbu billi jinbnew l-kapaċitajiet u l-faċilitajiet fl-oqsma magħżulin biex ikun provdut appoġġ adegwat fil-kuntest ta’ l-UE. Metodu integrat għall-għoti ta’ appoġġ xjentifiku u tekniku għall-politika ser ikun karatterisitika ewlenija ta’ dan il-programm speċifiku.BINI TA’ L-ERA TAL-KONOXXENZA GħAT-TKABBIRBiex ikun hemm il-progress rapidu meħtieġ għall-ekonomija u s-soċjetà tal-konoxxenza hemm bżonn ta’ ambizzjoni u effettività ġodda fir-riċerka Ewropea. L-atturi kollha ġewwa l-Unjoni Ewropea – il-gvernijiet nazzjonali, l-istabbilimenti tar-riċerka, l-industrija – għandhom ir-rwol tagħhom f’din l-impriża.Il-programmi speċifiċi biex iwettqu s-Seba’ Programm ta’ Qafas huma ddisinjati biex jilħqu l-massimu ta’ l-użu tal-kapital misluf ( leverage ) u ta’ l-impatt ta’ l-infiq għar-riċerka fil-livell Ewropew skond il-baġit disponibbli. Karatterisitiċi ewlenin huma l-konċentrazzjoni fuq erba’ għanijiet fil-programmi speċifiċi korrispondenti, b’attivitajiet u mezzi ta’ twettiq iddisinjati biex jissodisfaw dawn l-għanijiet; element qawwi ta’ kontinwità flimkien ma’ metodi ġodda ewlenin; konċentrazzjoni konsistenti fuq l-appoġġ ta’ l-eċċellenza li teżisti u l-ħolqien tal-kapaċità għar-riċerka ta’ eċċellenza għall-ġejjieni; ġestjoni effiċjenti u simplifikata biex tiżgura faċilità għall-utenti u effettività fin-nefqa; u flessibbilità inerenti b’mod li l-Programm ta’ Qafas ikun jista’ jirrispondi għall-ħtiġiet u l-opportunitajiet il-ġodda.LISTA TA’ OPPORTUNITAJIET "ESFRI” [7]-  Faċilità għar-Riċerka dwar l-Antiproton u l-Ion-  Faċilità għar-raġġi intensi sekondarji ta’ iżotopi mhux stabbli (SPIRAL II)-  Teleskopju Ewropew tan-newtrino għall-baħar fond (KM3NeT)-  Teleskopju Kbir Ħafna (ELT) għall-astronomija ottika-  Infrastruttura Pan-Ewropea tar-Riċerka għan-Nano-Strutturi (PRINS)-  European Spallation Source (ESS) (sors tan-newtroni)-  XFEL Ewropew – għall-X rays ‘ibsin’-  Netwerk FELs IRUVX – minn infrared għal X rays ‘rotob’-  Aġġornament ESRF - Synchrotron-  Kompjuter b’Rendiment Għoli għall-Ewropa (HPCEUR)-  Bastiment tal-baħar għar-riċerka max-xtut - essenzjalment il-Baħar Baltiku-  Bastiment għar-riċerka li jkisser is-silġ Aurora Borealis-  European Multidisciplinary Seafloor Observatory (Osservatorju Ewropew Multidixxiplinari ta’ Qiegħ il-baħar) (EMSO)-  Infrastruttura Ewropea għar-riċerka fi, u l-protezzjoni tal-bijodiversità-  Infrastruttura avanzata għall-immagini tal-moħħ u tal-ġisem kollu-  Infrastruttura bio-informatika għall-Ewropa-  Netwerk Ewropew ta’ ċentri ta’ riċerka kliniċi avvanzati-  Netwerk Ewropew ta’ biobanek u riżorzi ġenomiċi-  Laboratorji ta’ sikurezza għolja għall-mard emerġneti u theddidiet għas-saħħa pubblika-  Infrastruttura għall-analiżi funzjonali tal-ġenoma sħiħa tal-mammali-  Faċilitajiet għall-ittestjar ta’ mudelli għar-riċerka biomedika-  Osservatorju Ewropew ta’ Riċerka għall-Istudji Umanistiċi u x-Xjenzi Soċjali-  Stħarriġ Soċjali Ewropew (ESS) ( European Social Survey )« Proġetti globalio »-  ITER-  Stazzjon Spazjali Internazzjonali (ISS)-  Linear Collider Internazzjonali (ILC)-  Square Kilometer Array (SKA) – radjuteleskopju-  International Fusion Materials Irradiation Facility (IFMIF)2005/0187 (CNS)Proposta għalDEĊIŻJONI TAL-KUNSILLdwar il-programm speċifiku “Nies” li jimplimenta s-seba' Programm ta' Qafas (2007-2013) tal-Komunità Ewropea għar-riċerka, l-iżvilupp teknoloġiku u l-attivitajiet ta' wiri(Test b’relevanza għaż-ŻEE)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 166 tiegħu,Wara li kkunsidra l-proposta mill-Kummissjoni[8],,Wara li kkunsidra l-opinjoni tal-Parlament Ewropew[9],Wara li kkunsidraw l-opinjoni tal-Kumitat Soċjali u Ekonomiku Ewropew[10],Billi:4.  Skond l-Artikolu 166(3) tat-Trattat, Deċiżjoni Nru... KE tal-Parlament Ewropew u tal-Kunsill rigward is-seba’ Programm ta’ Qafas tal-Komunità Ewropea għar-riċerka, żvilupp teknoloġiku u attivitajiet ta' wiri, (2007-2013) (minn hawn ‘il quddiem imsejjaħ 'il-Programm ta’ Qafas’) għandu jkun implimentat permezz ta' Programmi Speċifiċi li jiddefinixxu regoli dettaljati għall-implimentazzjoni tagħhom, jistabblilixxi t-tul tagħhom u jipprovdi għall-mezzi meħtieġa.5.  Il-Programm ta’ Qafas huwa mqassam f’erba’ tipi ta’ attivitajiet: il-kooperazzjoni trans-nazzjonali dwar temi definiti mill-politika ("Kooperazzjoni"), ir-riċerka mmexxija mir-riċerkaturi stess u msejsa fuq l-inizjattiva tal-komunità tar-riċerka ("Ideat"), appoġġ għat-taħriġ u l-iżvilupp tal-karriera tar-riċerkaturi individwali ("Nies"), u appoġġ għall-kapaċitajiet ta' riċerka ("Kapaċitajiet"). Attivitajiet fi ħdan "Nies" f'dak li għandu x'jaqsam ma' azzjonijiet indiretti għandhom jiġu implimentat minn dan il-programm speċifiku.6.  Ir-regoli għall-parteċipazzjoni ta' intrapriżi, ċentri ta' riċerka u universitajiet, u għat-tixrid ta' riżultati tar-riċerka fil-programm ta' qafas (minn hawn 'il quddiem imsejħa ‘ir-regoli għall-parteċipaazzjoni u t-tixrid’) għandhom japplikaw għal dan il-programm.7.  Il-Programm ta' Qafas jimxi id f'id ma' l-attivitajiet imwettqa mill-Istati Membri, kif ukoll ma' azzjonijiet oħra Komunitarji li huma meħtieġa għall-isforz strateġiku globali u għat-twettiq tal-miri ta' Liżbona, b'mod partikolari flimkien ma' dawk dwar il-fondi strutturali, l-agrikoltura, l-edukazzjoni, it-taħriġ, il-kompetittività u l-innovazzjoni, l-industrija, is-saħħa, il-ħarsien tal-konsumatur, ix-xogħol, l-enerġija, it-trasport u l-ambjent.8.  L-attivitajiet ta' innovazzjoni u dawk li għandhom x'jaqsmu ma' l- SMEs li jsiru taħt dan il-Programm ta' Qafas għandhom jimxu id f'id ma dawk li jsiru taħt il-programm ta' qafas għall-Kompetittività u l-Innovazzjoni.9.  L-implimentazzjoni tal-Programm ta' Qafas tista' tagħti lok għal programmi addizzjonali li jinvolvu l-parteċipazzjoni ta' uħud biss mill-Istati Membri, il-parteċipazzjoni tal-Komunità fi programmi mnedija minn għadd ta' Stati membri, jew inkella t-twaqqif ta' proġetti konġunti jew arranġamenti oħra li jkunu konformi mat-tifsira ta' l-Artikoli 168,169 u 171 tat-Trattat.10.  Id-dimensjoni internazzjonali hija parti fundamentali tar-riżorsi umani fir-riċerka u l-iżvilupp fl-Ewropa. Kif previst fl-Artikolu 170 tat-Trattat, dan il-programm huwa miftuħ għall-parteċipazzjoni ta' pajjiżi li jkunu kkonkludew il-fteħimiet meħtieġa għal dan l-iskop, u huwa miftuħ ukoll f'livell ta' proġett, u fuq il-bażi ta' fejda reċiproka, għall-parteċipazzjoni ta' entitajiet minn pajjiżi terzi u ta' organizzazzjonijiet internazzjonali għall-kooperazzjoni xjentifika. Barra minn hekk, l-azzjonijiet kollha, kif ukoll azzjonijiet iddedikati f’dan il-programm speċifiku huma miftuħa għar-riċerkaturi individwali minn pajjiżi terzi.11.  L-attivitajiet ta' riċerka mwettqa fi ħdan il-programm għandhom jirrispettaw il-prinċipji etiċi fundamentali, inklużi dawk li jinsabu fil-Karta tad-Drittijiet Fundamentali ta' l-Unjoni Ewropea.12.  Il-Programm ta' Qafas għandu jikkontribwixxi lejn il-promozzjoni ta' l-iżvilupp sostenibbli.13.  Il-ġestjoni finanzjarja soda tal-Programm ta’ Qafas u ta’ l-implimentazzjoni tiegħu għandhom ikunu żgurati bl-iktar mod effettiv u li jista’ jinftiehem faċilment mill-utent, kif ukoll b’tali mod li l-parteċipanti jkollhom aċċess mingħajr tfixkil, fi qbil mar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej, ir-Regolament tal-Kummissjoni (KE, Euratom) 2342/2002 tat-23 ta’ Diċembru 2002 li jistipula regoli dettaljati dwar l-implimentazzjoni tar-Regolament Finanzjarju u kull emenda fil-ġejjieni.14.  Miżuri xierqa għandhom ukoll jittieħdu sabiex ma jkunx hemm irregolaritajiet u frodi u għandhom jittieħdu l-passi meħtieġa sabiex jiġu rkuprati l-fondi mitlufa, imħallsa ħażin jew użati b’mod inkorrett skond ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej, ir-Regolament tal-Kummissjoni (KE, Euratom) 2342/2002 tat-23 ta’ Diċembru 2002 li jistipula regoli dettaljati dwar l-implimentazzjoni tar-Regolament Finanzjarju u kull emenda fil-ġejjieni Ir-Regolamenti tal-Kunsill (KE, Euratom) Nru 2988/95 tat-18 ta' Diċembru 1995 dwar il-ħarsien ta' l-interessi finanzjarji[11] tal-Komunitajiet Ewropej, (KE, Euratom) Nru 2185/96 tal-11 ta' Novembru 1996 dwar il-verifiki u l-ispezzjonijiet imwettqa fuq il-post mill-Kummissjoni sabiex tipproteġi l-interessi finanzjarji tal-Komunità kontra l-frodi u irregolaritajiet oħra[12] u r-Regolament (KE) Nru 1074/1999 tal-Parlament Ewropew u tal-Kunsill dwar investigazzjonijiet imwettqa mill-Uffiċċju Ewropew Kontra l-Frodi (OLAF)[13]15.  Il-miżuri meħtieġa għall-implimentazzjoni ta’ din id-Deċiżjoni għandhom jiġu adottati fi qbil mad-Deċiżjoni tal-Kunsill 1999/468/KE tat-28 ta’ Ġunju 1999 li jistipulaw il-proċeduri għall-eżerċizzju tas-setgħat ta’ implimentazzjoni kkonferiti lill-Kummissjoni.[14].16.  Fl-implimentazzjoni tal-programm, trid tingħata attenzjoni xierqa lill-integrazzjoni ta’ l-ugwaljanza bejn is-sessi, kif ukoll, inter alia, il-kundizzjonijiet tax-xogħol, it-trasparenza tal-proċessi ta’ reklutaġġ, u l-iżvilupp tal-karriera fir-rigward tar-riċerkaturi mqabbda għal proġetti u programmi ffinazjati taħt l-azzjonijiet ta’ dan il-programm, li għalih ir-Rakkomandazzjoni tal-Kummissjoni tal-11 ta' Marzu 2005 dwar il-Karta Ewropea tar-Riċerkaturi u Kodiċi ta' Mġiba għar-Reklutaġġ tar-Riċerkaturi[15] joffru qafas ta' referenza.17.  Il-programm huwa konformi ma’ u jirfed l-iżvilupp u l-implimentazzjoni ulterjuri ta’ l-istrateġija integrata dwar ir-riżorsi umani fir-riċerka u l-iżvilupp fl-Ewropa fuq il-bażi ta’ “Strateġija ta’ Mobilità għall- ERA ”[16] u “ir-Riċerkaturi fl-ERA/ŻRE: professjoni waħda, bosta karrieri”[17]”, kif ukoll iqis il-konklużjonijiet tal-Kunsill dwar ir-riżorsi umani fl-R&D tat-18 ta’ April 2005[18].ADOTTA DIN ID-DEĊIŻJONI:Artikolu 1Il-Programm Speċifiku “Nies” għall-attivitajiet komunitarji fil-qasam tar-riċerka u ta’ l-iżvilupp teknoloġiku, inkluż l-attaivitajiet ta’ wiri, minn hawn ‘il quddiem imsejjaħ “il-Programm Speċifiku”, huwa b’dan adottat għal-perjodu bejn l-1 ta’ Jannar 2007 u l-31 ta' Diċembru 2013.Artikolu 2Il-Programm Speċifiku għandu jappoġġja l-attivitajiet għal “Nies”, filwaqt li jsaħħaħ, sew mill-lat tal-kwantità kif ukoll minn dak tal-kwalità, il-potenzjal uman fir-riċerka u fit-teknoloġija fl-Ewropa. Sejrin jissaħħu l-attivitajiet li jappoġġaw it-taħriġ u l-iżvilupp tal-karrieri tar-riċerkaturi, li jissejħu azzjonijiet "Marie Curie", permezz ta' konċentrazzjoni akbar fuq l-aspetti ewlenin ta' l-iżvilupp tal-ħiliet u fuq it-tisħiħ tal-konnessjonijiet mas-sistemi nazzjonali.L-għanijiet u l-linji wiesgħa ta' dawk l-attivitajiet jingħataw fl-Anness I.Artikolu 3L-ammont meqjus meħtieġ għall-eżekuzzjoni tal-programm speċifiku għandu jkun ta’ EUR 7129 miljun, li minnhom inqas minn 6% għandu jkun għall-ispejjeż amministrattivi tal-Kummissjoni.Artikolu 41. L-attivitajiet kollha ta' riċerka eżegwiti taħt il-Programm Speċifiku għandhom jitħaddmu f'konformità ma' prinċipji etiċi fundamentali.2. L-oqsma li ġejjin m'għandhomx jiġu ffinanzjati taħt dan il-programm:-  l-attività ta' riċerka bil-għan tal-klonazzjoni tal-bnedmin għal skopijiet riproduttivi,-  attivitajiet ta' riċerka maħsuba biex jimmodifikaw in-nisel ġenetiku ta’ bnedmin u li jistgħu iwasslu għal li tibdiliet bħal dawn ikunu jistgħu jintirtu [19];-  attivitajiet ta' riċerka maħsuba biex joħolqu embrijoni umani esklusivament għall-iskop ta' riċerka jew biex jiksbu ċellula tan-nisel (ċellula staminali), inkluż dak bil-mezz ta' trasferiment nukleari ta' ċellula somatika.3. L-oqsma li ġejjin m'għandhomx jiġu ffinanzjati taħt dan il-programm:-  attivitajiet ta’ riċerka li mhumiex ipprojbiti fl-Istati Membri kollha-  attivitajiet ta’ riċerka li se jitwettqu fi Stat Membru fejn din ir-riċerka hija pprojbita.Artikolu 51. Il-programm speċifiku għandu jkun implimentat permezz ta' l-iskemi ta’ finanzjament stabbilti fl-Anness III għas-Seba’ Programm ta’ Qafas.2. Ir-regoli għall-parteċipazzjoni u d-diffuzjoni għandhom japplikaw għall-programm speċifiku.Artikolu 61. Il-Kummissjoni għandha tfassal programm ta' ħidmagħall-implimentazzjoni tal-programm speċifiku, li juri aktar fid-dettall l-għanijiet u l-prijoritajiet xjentifiċi u teknoloġiċi kif jinsabu fl-Anness I, l-iskema tal-finanzjament li se tintuża għat-tema li dwarha qed issir stedina għall-proposti, u l-iskeda ta' l- implimentazzjoni.2. Il-programm ta' ħidma għandu jqis l-attivitajiet ta' riċerka pertinenti mwettqa mill-Istati Membri, il-pajjiżi assoċjati u l-organizzazzjoniet Ewropej u internazzjonali. Dan għandu jkun aġġornat fejn ikun hemm bżonn.3. Il-programm ta’ ġidma se jispeċifika l-kriterji li bihom se jiġu evalwati il-proposti għall-azzjonijiet indiretti taħt l-iskema ta’ finanzjament u li bihom se jintgħażlu l-proġetti. Il-kriterji se jkunu dwak li jivvaltaw aspetti kwalitattivi ta’ min qed jipproponi (riċerkaturi/organizzazzjonijiet) u l-potenzjal tagħhom għal aktar progress inkluż, fejn xieraq, il-kapaċità ta’ l-implimentazzjoni tagħhom. il-kwalità ta’ l-attività proposta fit-taħriġ xjentifiku u/jew fit-trasferiment ta’ termini ta’ għarfien; il-valur miżjud Komunitarju u l-effett strutturanti ta’ l-attività proposta f’termini ta’ kontribuxxjoni lejn l-għanijiet tal-programm speċifiku u tal-Programm ta’ Ħidma. Il-kriterji u kull piż jew limitu-għatba għall-kejl jistgħu jiġu speċifikati aktar jew ikkumplimentati fil-programm ta’ ħidma.4. Il-programm ta’ ħidma jista’ jidentifika:(a) organizzazzjonijiet li ji(b) azzjonijiet ta’ appoġġ għall-attivitajiet ta’ entitajiet legali speċifiċi.Artikolu 71. Il-Kummissjoni għandha tkun responsabbli għall- implimentazzjoni tal-programm speċifiku.2. Il-proċedura stabbilita fl-Artikolu 8(2) għandha tapplika għall-adozzjoni tal-programm ta’ ħidma msemmi fl-Artikolu 6(1).3. Il-proċedura stiplulata fl-Artikolu 8(3) għandha tapplika għall-adozzjoni ta’ azzjonijiet fil-qasam ta’ l- RTD li jinvolvu l-użu ta' embrijuni umani u ta' ċelloli staminali ta' l-embrijun uman.Artikolu 81. Il-Kummissjoni għandha tkun assistita minn Kumitat.2. Fejn issir referenza għal dan il-paragrafu, il-proċedura ta’ ġestjoni msemmija fl-Artikolu 4 tad-Deċiżjoni 1999/468/KE għandha tapplika, skond l-Artikolu 7(3) tagħha.3. Fejn issir referenza lil dan il-paragrafu, l-Artikoli 5 u 7 tad-Deċiżjoni 1999/468/KE għandhom japplikaw.4. Il-perjodu previst fl-Artikolu 4(3) tad-Deċiżjoni 1999/468/KE għandu jkun ta' xahrejn.5. Il-Kummissjoni għandha tgħarraf lill-Kumitat regolarment dwar il-progress ġenerali ta' l-implimentazzjoni tal-Programm Speċifiku, u għandha tipprovdih b’tagħrif dwar kull azzjoni RTD ffinanzjata taħt dan il-programm.Din id-Deċiżjoni hija indirizzata lill-Istati Membri.Magħmula fi Brussell,Għall-KunsillIl-President  ANNESSL-GĦANIJIET XJENTIFIĊI U TEKNOLOĠIĊI, DESKRIZZJONI ĠENERALI TAT-TEMI U L-ATTIVITAJIETIntroduzzjoniWieħed mill-vantaġġi ewlenin ta’ kompetizzjoni fix-xjenza u t-teknoloġija hija l-kwantità u l-kwalità tar-riżorsi umani f’dan il-qasam. Bħala premessa għat-tkabbir fil-kapaċità u l-prestazzjoni fir-riċerka u l-iżvilupp teknoloġiku u għal konsolidazzjoni u iktar żvilupp fiż-Żona ta’ Riċerka Ewropea, l-għan globali ta’ dan il-programm huwa li jrendi l-Ewropa iktar attraenti għar-riċerkaturi. Dan se jsir billi jinkiseb effett ta' struttura konsiderevoli madwar l-Ewropa kollha fuq l-organizzazzjoni, l-prestazzjoni u l-kwalità tar-riċerka ta' l-istħarriġ, fuq l-iżvilupp attiv tal-karriera tar-riċerkaturi, fuq it-taqsim ta’ l-għarfien mar-riċerkaturi kollha bejn is-setturi u l-organizzazzjonijiet tar-riċerka, u fuq il-parteċipazzjoni qawwija fir-riċerka u l-iżvilupp min-nisa.Il-programm se jiġi implimentat permezz ta’ investimenti sistematiċi fin-nies, prinċipalment permezz ta’ sett koerenti ta’ l-“Azzjonijiet Marie Curie”, li jindirizza r-riċerkaturi f’termini tal-ħiliet tagħhom u l-iżvilupp ta' kompetenza f'kull stadju tal-karriera tagħhom, mit-taħriġ inizjali tar-riċerka għall-iżvilupp tal-karriera u t-taħriġ għal ħajja kollha. Il-mobilità, kemm transnazzjonali u kemm intersettorjali, ir-rikonoxximent ta’ l-esperjenzi miksuba fl-oqsma u l-pajjiżi differenti, u l-kundizzjonijiet tax-xogħol adegwati huma l-elementi ewlenin matul l-“Azzjonijiet Marie Curie ”.L-“Azzjonijiet Marie Curie” huma miftuħa għall-oqsma kollha ta’ riċerka u żvilupp teknoloġiku indirizzat skond it-Trattat. L-oqsma għar-riċerka huma magħżula mill-applikanti b’mod ħieles. Madankollu, għandha tinżamm il-possibilità li jkun hemm enfasi fuq ċerti attivitajiet permezz tal-programm, per eżempju dawk dwar dixxiplini xjentifiċi u oqsma teknoloġiċi, reġjuni parteċipanti, tipi ta’ organizzazzjonijiet ta’ riċerka u l-popolazzjoni ta' riċerkanti, bħala rispons għall-evoluzzjoni tal-ħtiġijiet ta’ l-Ewropa fil-qasam tat-taħriġ għar-riċerka, il-mobilità, l-iżvilupp tal-karriera u t-taqsim ta’ l-għarfien. Dan jinkludi l-possibilità għal sejħiet konġunti ma’ partijiet oħra tal-Programm ta’ Qafas.Parteċipazzjoni qawwija mill-intrapriżi, inklużi l- SMEs , hija kkunsidrata bħala valur miżjud kruċjali għal dan il-programm. Matul l-“Azzjonijiet Marie Curie” t-titjib tal-kooperazzjoni bejn l-industrija u l-akkademja marbut mat-taħriġ għar-riċerka, l-iżvilupp tal-karriera u t-taqsim ta’ l-għarfien huwa mħeġġeġ, filwaqt li azzjoni ddedikata tindirizza s-sħubija u r-rotot ta’ l-industrija u l-akkademja.Id-dimensjoni internazzjonali, bħala komponent fundamentali tar-riżorsi umani fil-qasam tar-riċerka u l-iżvilupp fl-Ewropa, se tiġi indirizzata fit-termini ta’ l-iżvilupp fil-karriera, ta’ tisħiħ tal-kooperazzjoni internazzjonali permezz tar-riċerkaturi, kif ukoll l-attrazzjoni ta’ l-aħjar talenti fir-riċerka lejn l-Ewropa. Id-dimensjoni internazzjonali se tkun inkorporata matul l-“Azzjonijiet Marie Curie ” u ma’ dan, se tkun suġġetta wkoll għall-azzjonijiet awtonomi.Se jitqiesu l-prinċipji ta' l-iżvilupp sostenibbli u l-ugwaljanza tas-sessi kif jixraq. Il-mira tal-programm huwa li jiżgura, billi jitħeġġu l-opportunitajiet ugwali għall-irġiel u n-nisa fl-“Azzjonijiet Marie Curie” kollha, u billi jiġu stabbiliti parametri għall-parteċipazzjoni tax-xjenzjati miż-żewġ sessi (mira ta’ mill-inqas 40% parteċipazzjoni min-nisa). Barra minn hekk, l-azzjonijiet se jitfasslu b’mod li jiżguraw li r-riċerkaturi jistgħu jiksbu bilanċ xieraq ta’ xogħol/ħajja u li jgħinu biex titħaffef it-tkomplija ta’ karriera fir-riċerka wara pawża. Barra minn hekk, kunsiderazzjonijiet ta' l-aspetti etiċi, soċjali, legali u l-aspetti kulturali aktar ġenerali tar-riċerka li tkun ser titwettaq u l-applikazzjonijiet potenzjali tagħha, kif ukoll l-impatti soċjo-ekonomiċi ta' l-iżvilupp xjentifiku u teknoloġiku u l-għarfien tal-ġejjieni, fejn ikun xieraq, se jiġu indirizzati taħt dan il-programm speċifiku.Sabiex tisfrutta bis-sħiħ il-potenzjal ta’ l-Ewropa biex ssir iktar attraenti għar-riċerkaturi, l-“Azzjonijiet Marie Curie” se toħloq sinerġiji konkreti ma’ l-azzjonijiet l-oħra kemm fi ħdan il-qafas tal-politika Komunitarja tar-riċerka, kif ukoll fi ħdan l-azzjonijiet taħt politiki Komunitarji oħra, eż. dwar l-edukazzjoni, il-koeżjoni u l-impjieg. It-tali sinerġiji se jiġu segwiti anke b’azzjonijiet li jsiru f'livelli nazzjonali u internazzjonali.Aspetti etiċiWaqt l-implimentazzjoni ta' dan il-programm u fl-attivitajiet ta' riċerka li joħorġu minnu, prinċipji fundamentali ta' l-etika għandhom jiġu rispettati. Dawn jinkludu, fost l-oħrajn, il-prinċipji riflessi fil-Karta tad-Drittijiet Fundamentali ta' l-UE, inklużi dawn li ġejjin: il-protezzjoni tad-dinjità u tal-ħajja tal-bniedem, il-protezzjoni tad- data personali u l-privatezza, kif ukoll il-ħarsien ta' l-annimali u ta' l-ambjent skond il-liġi Komunitarja u l-aħħar verżjonijiet tal-konvenzjonijiet internazzjonali rilevanti, il-linji ta' gwida u l-kodiċi ta' kondotta, bħalma huma d-Dikjarazzjoni ta' Ħelsinki, il-Konvenzjoni tal-Kunsill ta' l-Ewropa dwar id-Drittijiet tal-Bniedem u l-Bijomediċina ffirmata f'Oviedo fl-4 ta' April 1997, u l-Protokoll Addizzjonali tagħha, il-Konvenzjoni tan-NU dwar id-Drittijiet tat-Tfal, id-Dikjarazzjoni Universali dwar il-ġenoma tal-bniedem u drittijiet tal-bniedem adottata mill-UNESCO, il-Konvenzjoni tan-NU dwar l-Armi Bijoloġiċi u Tossiċi ( BTWC ), it-Trattat Internazzjonali dwar ir-Riżorsi ġenetiċi tal-Pjanti għall-Ikel u l-Agrikoltura, u r-riżoluzzjonijiet rilevanti ta' l-Organizzazzjoni Dinjija tas-Saħħa ( WHO ).L-opinjonijiet tal-Grupp Ewropew ta' Konsulenti dwar l-Implikazzjonijiet Etiċi tal-Bijoteknoloġija (1991-1997) u l-opinjonijiet tal-Grupp Ewropew dwar l-Etika fix-Xjenza u Teknoloġiji ġodda (mill-1998 'l quddiem) se jiġu kunsidrati.Konformement mal-prinċipju tas-sussidjarjetà u tal-perspettivi differenti li jeżistu fl-Ewropa, il-parteċipanti fil-proġetti ta' riċerka għandhom jikkonformaw mal-leġiżlazzjoni, regolamenti u regoli etiċi kurrenti fil-pajjiżi li fihom tkun ser ssir ir-riċerka. F'kull każ, ikunu japplikaw id-dispożizzjonijiet nazzjonali, u l-ebda riċerka pprojbita fi kwalunkwe Stat Membru jew fi kwalunkwe pajjiż ieħor ma tkun megħjuna minn finanzjamenti Komunitarji għat-twettiq f'dak l-Istat Membru jew f'dak il-pajjiż.Fejn ikun xieraq, il-parteċipanti fil-proġetti ta' riċerka għandhom jiksbu l-approvazzjoni tal-kumitati rilevanti nazzjonali jew lokali ta' l-etika qabel il-bidu ta' l-attivitajiet ta' RTD . Il-Kummissjoni sejra sistematikament timplimenta reviżjoni etika fir-rigward ta' proposti li jkollhom x'jaqsmu ma' kwistjonijiet etikament sensittivi, jew li fihom l-aspetti etiċi ma jkunux ġew trattati b'mod adegwat.F'każijiet speċifiċi, reviżjoni etika tista' ssir waqt l-implimentazzjoni ta' proġett.Skond l-Artikolu 4(3) ta’ din id-Deċiżjoni, mhu se jingħata l-ebda finanzjament għall-attivitajiet ta’ riċerka li huma pprojbiti fl-Istati Membri kollha.Il-Protokoll dwar il-ħarsien u l-benessri ta' l-annimali li huwa anness mat-Trattat jeħtieġ li l-Komunità tagħti kas lill-ħtiġijiet tal-benessri ta' l-annimali fil-formulazzjoni u l-implimentazzjoni tal-politika Komunitarja inkluż ir-riċerka. Id-Direttiva tal-Kunsill 86/609/KEE dwar il-ħarsien ta' l-annimali użati għal għanijiet sperimentali jew xjentifiċi oħra teħtieġ li l-esperimenti kollha għandhom jitfasslu b'tali mod li jevitaw sitwazzjonijiet ta' twegħir u ta' uġigħ u tbatija bla bżonn għall-annimali li jintużaw fl-esperiment; li jintuża l-inqas numru ta' annimali; li jiġu involuti annimali bl-anqas grad ta' sensittività newrofiżjoloġika; u li jiġi kkawżat l-inqas uġigħ, tbatija jew deni permanenti L-alterazzjoni tal-wirt ġenetiku ta' l-annimali u l-klonazzjoni ta' l-annimali tista' tkun ikkunsidrata biss jekk il-miri huma etikament ġustifikati u l-kundizzjonijiet huma tali li l-ġid ta' l-annimali huwa garantit u l-prinċipji tal-bijodiversità huma rispettati.Matul l-implimentazzjoni ta' dan il-programm, il-Kummissjoni sejra ssegwi regolarment il-progress xjentifiku u d-dispożizzjonijiet nazzjonali u internazzjonali sabiex tikkunsidra kull żvilupp.Ir-riċerka fuq l-etika marbuta ma' l-iżviluppi xjentifiċi u teknoloġiċi se titwettaq fil-parti “Ix-Xjenza fis-Soċjetà” tal-programm Speċifiku bl-isem ta’ “Kapaċitajiet” .Attivitajiet”L-azzjonijiet Marie Curie” li jmiss se jiġu ffinanzjati:- It-taħriġ inizjali tar-riċerkaturiL-azzjoni tiffinanzja t-taħriġ inizjali tar-riċerkaturi, tipikament maħsuba għall-ewwel erba’ snin fil-karrieri tar-riċerkaturi, u jekk tinħtieġ, sena addizzjonali, biex jitkompla it-taħriġ inizjali. Permezz ta' mekkaniżmu ta' netwerking transnazzjonali, immirat għall-istruttura ta’ parti sostanzjali mill-kapaċità fit-taħriġ ta’ riċerka inizjali ta’ kwalità għolja madwar l-Istati Membri kollha u l-pajjiżi assoċjati kemm fil-qasam pubbliku kif ukoll f’dak privat, l-azzjoni timmira li ttejjeb il-prospettivi tal-karrieri tar-riċerkaturi fiż-żewġ setturi, u b’hekk tikber l-attrazzjoni għar-riċerkaturi żgħar għal karrieri fir-riċerka.L-azzjoni se tiġi implimentata permezz ta’ appoġġ għan-netwerks magħżula kompetittivament ta’ organizzazzjonijiet kumplimentarji minn pajjiżi differenti impenjati fit-taħriġ tar-riċerka. In-netwerks se jsiru fuq programm ta’ taħriġ ta’ riċerka konġunta, li jirrispondu għal ħtiġijiet ta’ taħriġ identifikati sew f’setturi xjentifiċi jew teknoloġiċi definiti, b’referenzi xierqa għal oqsma interdixxiplinarji u oqsma ġodda emerġenti fil-livell supradixxiplinarju.Dawn il-programmi ta’ taħriġ se jindirizzaw b’mod partikolari l-iżvilupp u t-tkabbir tal-kompetenzi fir-riċerka għar-riċerkaturi fi stadju inizjali. It-taħriġ se jiffoka primarjament fuq l-għarfien xjentifiku u teknoloġiku permezz ta’ riċerka fuq proġetti individwali, flimkien ma’ moduli ta’ taħriġ li jindirizzaw kompetenzi u ħiliet oħra, eż. fil-qasam ta’ l-immaniġġjar u l-finanzjament ta' proġetti u programmi ta' riċerka, id-drittijiet tal-propjetà intellettwali u metodi oħra ta’ sfruttament tar-riżultati tar-riċerka, l-intraprenditorija, l-aspetti etiċi, il-komunikazzjoni u t-timriħ fis-soċjetà.Il-programm ta’ taħriġ konġunt għandu jkun koerenti fit-termini ta’ standards ta’ kwalità, b’arranġamenti xierqa sabiex jipprovdi superviżjoni u mentoring. Il-programm ta’ taħriġ konġunt se jisfrutta l-kompetenzi komplimentarji tal-parteċipanti fin-netwerk, inklużi dawk mill-impriżi, kif ukoll sinerġiji oħra. Se jeħtieġ l-għarfien reċiproku tal-kwalità tat-taħriġ u, jekk possibbli, ta’ diplomi u ċertifikati oħra mogħtija.Il-parteċipazzjoni diretta jew indiretta ta’ organizzazzjonijiet minn diversi oqsma hija kkunsidrata essenzjali f’din l-azzjoni, inkluż l-parteċipazzjoni (bir-rwol ta' gwida) ta’ l-intrapriżi privati fl-oqsma xierqa. Fl-ambitu ta’ din l-azzjoni, huma eliġibbli kemm organizzazzjoni ta’ riċerka waħdanija kif ukoll ġemellaġġi xjentifiċi, sakemm ikun intwera b’mod ċar li l-elementi meħtieġa tal-programm ta’ taħriġ tar-riċerka huma indirizzati b’mod effettiv b’kooperazzjoni ma’ sett usa’ ta’ sħab, mingħajr ma dawn jagħmlu parti formali min-netwerk.Il-finanzjament Komunitarju mogħti taħt din l-azzjoni huwa destinat għal:-  ir-reklutaġġ ta' riċerkaturi fl-istadju bikri tal-karriera tagħhom sabiex jiġu mistħarrġa;-  il-possibilità li jitwaqqfu kattedri jew pożizzjonijiet ekwivalenti f’intrapriżi għar-riċerkaturi bl-esperjenza, bil-ħsieb għat-trasferiment ta’ għarfien ġdid u t-tisħiħ tas-superviżjoni;-  L-organizzazzjoni ta’ avvenimenti ta’ taħriġ fil-qosor (konferenzi, korsijiet tas-Sajf, u korsijiet ta’ taħriġ speċjalizzat), miftuħa kemm għal dawk il-parteċipanti fin-netwerk li qed jitħarrġu kif ukoll għar-riċerkaturi minn barra n-netwerk.- Taħriġ matul il-ħajja u l-iżvilupp tal-karrieraDin l-azzjoni timmira għar-riċerkaturi bl-esperjenza fl-istadji varji tal-karriera tagħhom, billi ssaħħaħ id-diversifikazzjoni tal-kompetenzi individwali tagħhom f’termini tal-ksib ta’ ħiliet multi- jew interdixxiplinarji jew ta’ esperjenzi intersettorjali. L-għan huwa li tagħti appoġġ lir-riċerkaturi fil-ksib jew/u t-tisħiħ ta' pożizzjoni indipendenti importanti, eż. riċerkatur prinċipali, professur jew pożizzjoni oħra għolja fl-edukazzjoni jew fl-intrapriża. Se tgħin ukoll lir-riċerkaturi li jerġgħu lura għal karriera fir-riċerka wara waqfa jew għall-integrazzjoni mill-ġdid f’karriera ta’ riċerka fl-Istati Membri u l-pajjiżi assoċjati, inkluż il-pajjiż ta’ l-oriġini tagħhom, wara esperjenza ta’ mobilità.Ir-riċerkaturi li se jibbenefikaw minn din l-azzjoni għandhom jkollhom mill-inqas erba’ snin ta’ esperjenza fir-riċerka full-time; minkejja li l-azzjoni hija maħsuba għat-taħriġ matul il-ħajja jew l-iżvilupp fil-karriera, ġeneralment xorta waħda huwa mistenni li r-riċerkaturi jkollhom esperjenza f’karigi għolja.Dan il-għan se jintlaħaq permezz ta':i) il-finanzjament ta’ boroż ta’ studju individwali transnazzjonali intraEwropej mogħtija direttament fil-livell Komunitarju, lill-aħjar riċerkaturi jew dawk l-iżjed promettenti minn Stati Membri u pajjiżi assoċjati, ibbażat fuq applikazzjoni mressqa mir-riċerkaturi flimkien ma’ l-organizzazzjonijiet li qed jospitaw. Il-boroż ta’ studju ffinanzjati mill-Komunità, minbarra l-fażi ta’ trasferta transnazzjonali jistgħu jinkludu modulu ta’ reintegrazzjoni;ii) il-kofinanzjament ta’ programmi reġjonali, nazzjonali jew internazzjonali fil-qasam tat-taħriġ tar-riċerka u l-iżvilupp tal-karriera, li jimmira għal għażla kompetittiva ta’ programmi reġjonali, nazzjonali jew internazzjonali li jiffukaw fuq l-għanijiet stabbiliti f’din l-azzjoni bbażati fuq il-mobilità mmexxija mill-individwali. Dawn il-programmi għandhom japplikaw kompetizzjoni miftuħa u bbażata fuq il-mertu għar-riċerkaturi applikanti, msejsa fuq evalwazzjoni internazzjonali fost l-esperti fil-qasam, mingħajr limiti fir-rigward ta’ l-oriġini jew id-destinazzjoni tal-kandidati. Dawn il-programmi huma mistennija li joffru kundizzjonijiet ta’ xogħol adegwati għall-benefiċċjarji finali.Il-mekkaniżmu tal-kofinanzjament huwa miftuħ għal dawk li għandhom rwol ewlieni fil-ħolqien tal-kapaċità tar-riżorsi umani fir-riċerka fil-pajjiżi rispettivi tagħhom. Normalment dawn ikunu organizzazzjonijiet inklużi f’waħda minn dawn il-kategoriji li ġejjin:-  Entitajiet uffiċjali pubbliċi responsabbli għall-finanzjament u l-ġestjoni tal-programmi tal-boroż ta' studju, eż. l-ministeri, il-kumitati għar-riċerka ta' l-istat, l-akkademji jew aġenziji tar-riċerka;-  entitajiet oħra pubbliċi jew privati, fosthom organizzazzjonijiet kbar ta’ riċerka, li jiffinanzjaw jew imexxu l-programmi tal-boroż ta’ studju, jew b’mandat uffiċjali jew permezz ta’ għarfien mill-awtoritajiet pubbliċi, bħal aġenziji stabbiliti mill-gvernijiet taħt il-liġi privata b’missjoni ta’ servizz pubbliku, karitajiet eċċ.;-  Korpi fil-livell internazzjonali li jmexxu skemi komparabbli fil-livell Ewropew bħala parti mill-missjoni tagħhom.Għall-modalità ta’ kofinanzjament, il-Komunità se tikkontribwixxi primarjament għall-finanzjament tal-boroż ta’ studju konformi mal-ħtiġijiet u l-miri ta’ din l-azzjoni, primarjament f’termini ta’ mobilità transnazzjonali jew reintegrazzjoni fil-pajjiż ta’ l-oriġini wara perjodu mqatta’ f’pajjiż terz.Inizjalment, iż-żewġ mezzi ta’ implimentazzjoni se jitmexxew parallelament. Waqt il-Programm ta’ Qafas, evalwazzjoni ta’ l-impatt taż-żewġ mezzi se tiddetermina l-modalitajiet ta’ implimentazzjoni għall-bqija tal-programm.- Sħubiji u rotot industrija-akkademjaL-għan ta’ din l-azzjoni huwa li tiftaħ u trawwem rotot dinamiċi bejn l-organizzazzjonijiet tar-riċerka pubblika u l-intrapriżi kummerċjali privati, fosthom, b’mod partikolari l-SMEs, ibbażati fuq programmi ta’ kooperazzjoni fuq terminu itwal b’potenzjal għoli għal żieda fit-taqsim ta’ l-għarfien u l-komprensjoni reċiproka tad-diversi kuntesti kulturali u tad-diversi ħtiġijiet f’termini ta’ kapaċità fiż-żewġ setturi.Din l-azzjoni se tiġi implimentata f’mod flessibbli permezz ta’ programmi ta’ kooperazzjoni bejn l-organizzazzjonijiet miż-żewġ setturi minn għallinqas żewġ Stati Membri jew pajjiżi assoċjati differenti, b’finanzjament għall-interazzjonijiet fl-ambitu tar-riżorsi umani fi ħdan dak il-qafas. L-għajnuna finanzjarja Komunitarja tista' tingħata f'waħda jew aktar minn waħda mill-forom li ġejjin:-  trasferiment temporanju reċiproku ta’ l-istaff bejn iż-żewġ setturi fi ħdan is-sħubija, bil-ħsieb li tissaħħaħ il-kooperazzjoni intersettorjali ;-  l-akkoljenza temporanja fiż-żewġ setturi ta’ riċerkaturi bl-esperjenza reklutati minn barra s-sħubija;-  l-organizzazzjoni ta’ laqgħat ta’ ħidma ( workshops ) u konferenzi li jsaħħu l-esperjenza intersettorali u l-iskambji ta’ l-għarfien, sabiex jintlaħaq numru ikbar ta’ membri ta’ l-istaff miż-żewġ setturi;-  bħala miżura speċifika ta’ l- SMEs , kontribut finanzjarju għat-tagħmir żgħir meħtieġ għall-parteċipazzjoni tagħhom fil-kooperazzjoni.- Id-dimensjoni internazzjonaliWaqt li d-dimensjoni internazzjonali hija rikonoxxuta bħala parti fundamentali tar-riżorsi umani fl- R&D fl-Ewropa, din id-dimensjoni hija indirizzata permezz ta’ azzjonijiet ddedikati kemm f’termini ta’ żvilupp fil-karriera tar-riċerkaturi Ewropej kif ukoll f’termini ta’ tisħiħ tal-kooperazzjoni internazzjonali permezz tar-riċerkaturi.Il-prospettivi fil-karriera tar-riċerkaturi mill-Istati Membri u l-pajjiżi assoċjati se jiġu appoġġjati permezz ta’:i) boroż ta’ studju ta’ riċerka internazzjonali lil hinn mill-Ewropa, bl-obbligu li jirritornaw, għar-riċerkaturi esperti fi ħdan il-qafas ta’ taħriġ matul il-ħajja u diversifikazzjoni tal-kompetenzi, għall-ksib ta' kapaċità u għarfien ġodda;ii) għotja għar-ritorn u r-reintegrazzjoni fil-livell internazzjonali tar-riċerkaturi esperti wara esperjenza internazzjonali. Fl-ambitu ta’ din l-azzjoni se jiġu ffinanzjati wkoll in-netwerking tar-riċerkaturi mill-Istati Membri u l-pajjiżi assoċjati bil-ħsieb li jinżammu infurmati b’mod attiv dwar u involuti fl-iżviluppi taż-Żona Ewropea ta’ Riċerka.Il-kooperazzjoni internazzjonali permezz tar-riċerkaturi se tiġi sostnuta bi:i) boroż ta’ studju internazzjonali ta’ riċerka sabiex jattiraw riċerkaturi bi kwalifiki għolja mill-pajjiżi terzi lejn l-Istati Membri u l-pajjiżi assoċjati, għat-tisħiħ ta’ l-għarfien u għall-iżvilupp ta’ kuntatti f'livelli għolja. Riċerkaturi minn pajjiżi li qed jiżviluppaw jew minn pajjiżi b’ekonomiji emerġenti jistgħu jibbenefikaw mill-finanzjament għall-fażi tar-ritorn. Se jiġi ffinanzjat ukoll in-netwerking tar-riċerkaturi mill-pajjiżi terzi fl-Istati Membri u l-pajjiżi assoċjati bil-ħsieb li jistrutturaw u jiżviluppaw il-kuntatti tagħhom mar-reġjuni ta’ l-oriġini rispettivi.ii) is-sħubiji bejn bosta organizzazzjonijiet ta’ riċerka fl-Ewropa u waħda jew iktar organizzazzjonijiet ġejjin minn:-  pajjiżi koperti bil-Politika Ewropea tal-Viċinat-  il-pajjiżi li magħhom l-EU għandu ftehim S&T .Il-finanzjament Komunitarju se jingħata abbażi ta’ programmi konġunti għal skambji qosra ta’ riċerkaturi fi stadju bikri u dawk bl-esperjenza, għall-organizzazzjoni ta’ konferenzi ta’ benefiċċju reċiproku u avvenimenti oħra, kif ukoll għall-iżvilupp ta’ skambju sistematiku ta’ prassi tajba b’impatt dirett fuq kwistjonijiet dwar ir-riżorsi umani fir-riċerka u l-iżvilupp.Azzjonijiet speċifiċiB’appoġġ għall-ħolqien ta’ suq ta’ xogħol Ewropew reali għar-riċerkaturi, hija prevista l-implimentazzjoni ta’ sensiela ta’ miżuri ta’ akkompanjament, bl-iskop li jitneħħa t-tfixkil għall-mobilità u favur it-tisħiħ tal-prospettivi tal-karriera tar-riċerkaturi fl-Ewropa. L-għan ta’ dawn l-azzjonijiet, huwa li b’mod partikolari, iqajmu l-kuxjenza tal-partijiet interessati u tal-pubbliku ġenerali, biex jistimulaw u jsostnu l-azzjoni fil-livell ta’ l-Istati Membri u fl-azzjonijiet kumplimentarji tal-Komunità.  DIKJARAZZJONI FINANZJARJA LEĠIŻLATTIVAISEM IL-PROPOSTA:Proposta għal DEĊIŻJONI TAL-KUNSILL li tadotta programm speċifiku għar-riċerka, l-iżvilupp teknoloġiku u l-attivitajiet ta' dimostrazzjoni: “Nies” (mill-2007 sa l-2013)ABM/ QAFAS ABBRIĊERKAIL-LINJI TAL-BAĠITIl-linji tal-baġit (linji operattivi u linji relatati ta’ assistenza teknika u amministrattiva) bit-titoli inklużi:08 10 01 02 Riżorsi umani (in-nomenklatura baġitarja finali għas-Seba' Programm ta' Qafas se jiġi stabbilit meta jasal il-waqt)It-tul ta’ l-azzjoni u l-impatt finanzjarju:L-2007-2013 suġġett għall-approvazzjoni tal-qafas il-ġdid tal-perspettivi finanzjarjiKaratteristiċi tal-baġit:Linja tal-Baġit | Tip ta' nfiq | Ġdid | Kontribuzzjoni ta’ l-EFTA | Kontribuzzjonijiet minn pajjiżi applikanti | Intestatura fil-perspettiva finanzjarja |02, 06, 08, 09, u 11 | Mhux-komp | Diff[20]/ | IVA | IVA | IVA | Nru [1a...] |XX.01 | Komp/ | Mhux diff[21]/ | IVA | LE | LE | Nru [1a...] |XX.01.05 | Mhux-komp | Mhux diff | IVA | IVA | IVA | Nru [1a...] |SOMMARJU TAR-RIŻORSIRiżorsi FinanzjarjiSommarju ta’ l-approprjazzjonijiet għall-impenji (AI) u ta’ l-approprjazzjonijiet għall-ħlasijiet (AĦ) [22]Miljuni ta’ EUR (sa tliet punti deċimali)Riżorsi umani u nfiq assoċjat (NDA) | 8.2.5 d | 11.633 | 11.866 | 12.103 | 12.345 | 12.592 | 12.844 | 13.101 | 86.483 |Infiq amministrattiv, barra r-riżorsi umani u nfiq assoċjat, mhux inkluż fl-ammont ta' referenza (NDA) | 8.2.6 e | 0.807 | 0.824 | 0.840 | 0.857 | 0.874 | 0.891 | 0..909 | 6.002 |Total tan-nefqa finanzjarja indikattiva ta’ l-interventAI TOTALI inkluża n-nefqa tar-Riżorsi Umani | a+c+d+e | 5,674.377 | 7,183.791 | 8,677.340 | 10,316.316 | 11,981.867 | 13,605.871 | 15,378,756 | 72,818.319 |AĦ TOTALI inkluża n-nefqa tar-Riżorsi Umani | b+c+d+e | 2,701.204 | 4,800.186 | 6,845.974 | 8,748.741 | 10,356.602 | 11,983.321 | 27,382.292 | 72,818.319 |Dettalji tal-kofinanzjamentJekk il-proposta tinvolvi l-kofinanzjament minn Stati Membri, jew korpi oħrajn (jekk jogħġbok isspeċifika liema), stima tal-livell ta' dan il-kofinanzjament għandu jkun indikat fit-tabella hawn taħt (iżjed rigi jistgħu jinżdiedu jekk korpi differenti huma previsti għad-dispożizzjoni tal-kofinanzjament):Miljuni ta’ EUR (sa tliet postijiet deċimali)Il-korp tal-kofinanzjament | Sena n | n + 1 | n + 2 | n + 3 | n + 4 | n + 5 u wara | Totali |f |AI TOTALI inkluż il-kofinanzjament | a+c+d+e+f |Kompatibilità mal-Programmazzjoni Finanzjarja( Il-proposta hija kompatibbli mal-programmazzjoni finanzjarja li jmiss (Komunikazzjoni tal-Kummissjoni ta’ Frar 2004 dwar il-perspettivi finanzjarji 2007-2013 COM (2004) 101).( Il-proposta se tinvolvi ir-riprogrammazzjoni ta' l-intestatura relevanti fil-perspettiva finanzjarja.( Il-Proposta tista' teħtieġ l-applikazzjoni tad-dispożizzjonijiet tal-Ftehim Interistituzzjonali[28] (jiġifieri l-istrument ta’ flessibilità jew reviżjoni tal-perspettiva finanzjarja).Impatt finanzjarju fuq l-introjtu( Il-proposta ma għandhiex impatt finanzjarju fuq l-introjtu( Il-proposta għandha impatt finanzjarju – l-effett fuq l-introjtu huwa dan li ġej:Ċerti Stati Assoċjati jistgħu jikkontribwixxu għall-finanzjament tal-programmi ta’ qafas.Skond l-Artikolu 161 tar-Regolament Finanzjarju, iċ-Ċentru ta’ Riċerka Konġunt jista’ jibbenefika minn introjtu minn varji tipi ta’ attivitajiet kompetittivi u minn servizzi oħrajn ipprovduti minn korpi esterjuri.Skond l-Artikolu 18 tar-Regolament Finanzjarju, ċertu introjtu jista’ jintuża għall-finanzjament ta’ elementi speċifiċi.Miljuni ta’ EUR (sa post deċimali wieħed)Qabell-azzjoni[Sena n-1] | Sitwazzjoni wara l-azzjoni |Numru totali ta' riżorsi umani[29] | 1,848 | 1,848 | 1,848 | 1,848 | 1,848 | 1,848 | 1,848 |KARATTERISTIĊI U GĦANIJIETLi għandhom jintlaħqu fiż-żmien qasir jew twilL-Ewropa għandha bżonn tiġbed riċerkaturi, sabiex tiżdied il-kapaċità u r-rendiment ta’ l-Ewropa fir-riċerka u fl-iżvilupp teknoloġiku u biex tkun ikkonsolidata u żviluppata iktar iż-Żona Ewropea ta’ Riċerka. Fl-isfond ta’ kompetizzjoni li dejjem tikber fuq livell dinji, jinħtieġ żvilupp ta’ suq tax-xogħol miftuħ u kompetittiv għal riċerkaturi bi prospetti ta’ karrieri diversifikati u attrattivi.Valur miżjud ta’ l-involviment tal-Komunità u koerenza tal-proposta ma’ strumenti finanzjarji oħra u sinerġija possibbliIl-valur miżjud tas-sostenn ipprovdut f'dan il-Programm Speċifiku huwa l-promozzjoni tal-mobilità, kemm transnazzjonali kif ukoll intersettorjali, l-effett fl-istrutturar madwar l-UE kollha fuq l-organizzazzjoni, ir-rendiment u l-kwalità tat-taħriġ għar-riċerka, fuq l-iżvilupp attiv tal-karriera tar-riċerkaturi, u fuq il-qsim ta’ l-għarfien permezz ta' riċerkaturi bejn is-setturi u l-organizzazzjonijiet ta’ riċerka, u fuq parteċipazzjoni qawwija tan-nisa.Għanijiet, riżultati mistennija u indikaturi relatati tal-proposta fil-kuntest tal-qafas ABML-għan ġenerali hu t-tisħiħ, kwantitattivament u kwalitattivament, tal-potenzjal uman fir-riċerka u fl-iżvilupp teknoloġiku fl-Ewropa, billi l-individwu jingħata l-istimolu biex jissieħeb fil-professjoni ta' riċerkatur, billi r-riċerkaturi Ewropej jiġu inħeġġa jibqgħu fl-Ewropa, u billi jiġu miġbuda lejn l-Ewropa riċerkaturi mid-dinja kollha, b'tali mod li l-Ewropa ssir aktar attraenti għall-aħjar riċerkaturi. L-għanijiet jinkludi l-qsim ta’ l-għarfien permezz ta’ riċerkaturi bejn il-pajjiżi, is-setturi, l-organizzazzjonijiet u d-dixxiplini, kif ukoll parteċipazzjoni qawwija tan-nisa fir-riċerka u fl-iżvilupp teknoloġiku. L-għanijiet se jkunu segwiti b’investimenti sistematiċi f’persuni, primarjament permezz ta' sett koerenti ta' “Azzjonijiet Marie Curie”, li jindirizzaw lir-riċerkaturi f'kull stadju tal-karrieri tagħhom, mit-taħriġ tal-bidu fit-taħriġ għar-riċerka sa l-edukazzjoni matul il-ħajja u l-iżvilupp tal-karriera. Il-mobilità, kemm fid-dimensjoni transnazzjonali kif ukoll intersettorjali tagħha, ir-rikonoxximent ta’ l-esperjenzi miksuba f’setturi u pajjiżi differenti, u kundizzjonijiet ta’ xogħol xierqa huma elementi ewlenin matul l-"Azzjonijiet Marie Curie".L-għanijiet iżjed dettaljati ta’ kull azzjoni huma stipulati fl-Anness 1 mal-proposta leġiżlattiva.Indikaturi tar-rendiment se jkunu żviluppati fuq tliet livelli:- Indikaturi kwantitattivi u kwalitattivi biex juru l-livell ta’ konformità fir-rigward tar-riżorsi umani u ta’ l-iżvilupp tal-karrieri fir-riċerka u żvilupp, kif ukoll fir-rigward tal-ksib ta’ impatti fuq l-istrutturar f’dawn l-oqsma.- Indikaturi ta’ ġestjoni biex jagħmlu monitoraġġ fuq ir-rendiment intern u biex jagħtu sostenn lit-teħid ta' deċiżjoni ta' l-amministrazzjoni għolja. Dawn jistgħu jinkludu livell ta’ eżekuzzjoni tal-baġit, żmien għall-kuntratt u żmien għall-ħlas.- Indikaturi (ta’ l-impatt) għar-riżultati biex jevalwaw l-effettività kumplessiva fir-rigward ta’ l-għanijiet ta' livell għoli. Dawn jinkludu valutazzjoni tal-livell aggregat tal-Programm ta' Qafas (eż. l-impatt fuq il-ksib ta' l-għanijiet ta' Liżbona, Goeteborg, Barċellona u għanijiet oħra) u valutazzjoni fuq il-livell SP (eż. il-kontribut mogħti lir-rendiment tax-xjenza u t-teknoloġija u ekonomiku ta’ l-UE).Metodu ta' implimentazzjoni (indikattiv)Uri hawn taħt il-metodu/i magħżul(a) għall-implimentazzjoni ta’ l-azzjoni.( Ġestjoni Ċentralizzata( Direttament mill-Kummissjoni( Indirettament b’delega lil:( Aġenziji Eżekuttivi( Korpi mwaqqfa mill-Komunitajiet kif imsemmija fl-artikolu 185 tar-Regolament Finanzjarjuڤ Korpi tas-settur pubbliku nazzjonali/korpi b’missjoni fis-servizz pubblikuٱ Ġestjoni maqsuma u deċentralizzataٱ Ma’ l-Istati Membriٱ Ma’ Pajjiżi terziٱ Ġestjoni konġunta ma’ organizzazzjonijiet internazzjonali (jekk jogħġbok isspeċifika)Kummenti relevanti:Il-Kummissjoni tipproponi ġestjoni ċentralizzata ta’ dan il-programm, kemm direttament mill-Kummissjoni kif ukoll indirettament b’delega lil Aġenzija Eżekuttiva.Għall-parti ta’ l-azzjoni “taħriġ matul il-ħajja u l-iżvilupp tal-karriera” implimentata permezz tal-modalità ta' kofinanzjament għall-programmi reġjonali, nazzjonali jew internazzjonali fil-qasam tat-taħriġ għar-riċerka u żvilupp tal-karriera, għal raġunijiet ta' politika l-Kummissjoni se żżomm bi sħiħ l-implimentazzjoni ta' l-azzjoni. Il-Kummissjoni għandha wkoll iżżomm ġestjoni diretta ta’ xi azzjonijiet speċifiċi.Ħafna mill-azzjonijiet l-oħra huma kkaratterizzati minn attivitajiet li jiġġeneraw għadd kbir ta' operazzjonijiet żgħar iżda fejn il-kunnessjoni bejn is-segwitu dettaljat tal-proġetti attwalment iffinanzjati u l-iżvilupp tal-politika tax-xjenza u t-teknoloġija mhijiex diretta jew ma teżistix. Il-ġestjoni ta’ dawn l-attivitajiet se tkun fdata lil Aġenzija Eżekuttiva li se timmaniġġja s-sejħiet u l-wasla ta’ proposti, tadotta l-istrumenti ta’ l-implimentazzjoni tal-baġit, taġġudika kuntratti u għotjiet, tittratta l-ġestjoni u l-ħlas fuq livell ta’ proġetti individwali u tiġbor, tanalizza u tittrażmetti lill-Kummissjoni l-informazzjoni kollha meħtieġa biex tiggwida l-impimentazzjoni tal-programm. Il-Kummissjoni se żżomm il-ħarsien tal-politika, il-programm ta’ ħidma, is-sorveljanza tal-proċess ta’ evalwazzjoni u l-għażla (deċiżjoni għall-finanzjament) tal-proposti. Ir-rispons fil-programm ta’ ħidma, programmi futuri u inizjattivi ta’ politika oħrajn se jkunu assigurati mill-Kummissjoni permezz ta’ monitoraġġ u reviżjoni fuq il-livell tal-portafoll tal-proġett jew tas-subprogramm. Il-possibilità kontiwa biex tissottokuntratta xogħolijiet speċifiċi lill-kumpaniji privati (eż. għall-iżvilupp, l-operazzjoni u s-sostenn ta' għodod informatiċi) mhijiex se tkun eskuża.MONITORAĠĠ U EVALWAZZJONIL-aspetti ta’ monitoraġġ u evalwazzjoni huma stipolati fid-Dikjarazzjoni Finanzjarja Leġiżlattiva tal-proposta tas-seba' Programm ta' Qafas, COM(2005), 119 finali.Miżuri kontra l-frodiGħandhom jittieħdu wkoll il-miżuri meħtieġa biex ma jitħallewx isiru l-irregolaritajiet u l-frodi, u għandhom jittieħdu wkoll il-passi meħtieġa biex jinġabru lura fondi li jkunu ntilfu, tħallsu bi żball jew intużaw b'mod mhux korrett skond ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament finanzjarju applikabbli għall-baġit ġenerali tal-Komunitajiet Ewropej[30], ir-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jistipola regoli dettaljati għall-implimentazzjoni tar-Regolament tal-Kunsill (KE) Nru 1605/2002[31], ir-Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni ta' l-interessi finanzjarji tal-Komunità Ewropea[32], (KE, Euratom) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra[33] u r-Regolament (KE) Nru 1073/1999 tal-Parlament Ewropew u tal-Kunsill dwar investigazzjonijiet imwettqa mill-Uffiċċju Ewropew Kontra l-Frodi (OLAF)[34].DETTALJI TAR-RIŻORSIGħanijiet tal-proposta f’termini tan-nefqa finanzjarja tagħhomApproprjazzjonijiet impenjati f’miljuni ta’ EUR (sa tliet punti deċimali)Deskrizzjoni tax-xogħolijiet b'riżultat mill-azzjoniImplimentazzjoni tal-Programm ta’ QafasSorsi ta' riżorsi umani (statutorji)(Meta iżjed minn sors wieħed huwa ddikjarat, jekk jogħġbok indika n-numru ta’ karigi li joriġinaw minn kull sors)( Karigi attwalment allokati lill-ġestjoni tal-programm li għandhom jinbidlu jew estiżi( Karigi pre-allokati fi ħdan l-eżerċizzju APS/PDB għas-sena 2006( Karigi li għandhom jintalbu fil-proċedura APS/PDB li jmiss( Karigi li għandhom jinqassmu bl-użu ta’ riżorsi eżistenti fi ħdan is-servizz ta’ ġestjoni (tqassim intern)( Karigi meħtieġa għas-sena n minkejja mhux previsti fl-eżerċizzju APS/PDB tas-sena inkwistjoniInfiq Amministrattiv ieħor inkluż fl-ammont ta’ referenza (XX 01 05 – Infiq ta’ ġestjoni amministrattiva)[40]Miljuni ta’ EUR (sa tliet postijiet deċimali)Sena 2007 | Sena 2008 | Sena 2009 | Sena 2010 | Sena 2011 | Sena 2012 u 2013 | TOTAL |XX 01 02 11 01 – Missjonijiet | 0.320 | 0.326 | 0.333 | 0.339 | 0.346 | 0.713 | 2.376 |XX 01 02 11 02 – Laqgħat u Konferenzi | 0.010 | 0.010 | 0.011 | 0.011 | 0.011 | 0.023 | 0.076 |XX 01 02 11 03 – Kumitati [42] | 0.478 | 0.487 | 0.497 | 0.507 | 0.517 | 1.065 | 3.550 |XX 01 02 11 04 – Studji u konsultazzjonijiet |XX 01 02 11 05 – Sistemi ta’ informazzjoni |2 Total ta’ l-infiq ta’ ġestjoni ieħor |3 Infiq ieħor ta' natura amministrattiva (isspeċifika billi tinkludi referenza għal-linja tal-baġit) |Total ta’ l-infiq amministrattiv, barra r-riżorsi umani u nfiq assoċjat (MHUX inkluż fl-ammont ta' referenza) | 0.807 | 0.824 | 0.840 | 0.857 | 0.874 | 1.801 | 6.002 |Kalkolu - Infiq amministrattiv mhux inkluż fl-ammont ta' referenzaDawn iċ-ċifri huma stmati fuq il-bażi tat-talbiet tad-DĠ RTD ta’ l-2006 li żdiedu b’2% għall-inflazzjoni annwali prevista. (Fajl 1 REV)Il-ħtiġijiet għal riżorsi umani u amministrattivi għandhom ikunu koperti bl-allokazzjoni li tingħata lid-DĠ li tkun qed timmaniġġja fil-qafas tal-proċedura għall-allokazzjoni annwali. L-allokazzjoni tal-karigi għandha tqis riallokazzjoni eventwali ta’ kariji bejn id-dipartimenti fuq il-bażi tal-perspettivi finanzjarji l-ġodda.[1] COM (2005) 119.[2] COM (2005) 118.[3] SEC(2005) 430.[4] COM (2005) 387.[5] Kif stipulat fid-Dokument ta’ Ħidma ta’ l-Istaff tal-Kummissjoni, Report on European Technology Platforms and Joint Technology Initiatives: Fostering Public-Private R&D Partnerships to Boost Europe’s Industrial Competitiveness , SEC(2005) 800, l-10 ta’ Ġunju 2005.[6] Frontier Research: the European Challenge,. Rapport tal-Grupp Espert ta’ Livell Għoli, il-Kummissjoni Ewropea, Mejju, 2005.[7] Towards New Research Infrastructures for Europe:the ESFR “List of Opportunities” , Marzu 2005, www.cordis.lu/esfri[8] ĠU C [...], [...], p. [...].[9] ĠU C [...], [...], p. [...].[10] ĠU C [...], [...], p. [...].[11] ĠU L 312, tat-23.12.1995, p. 1.[12] ĠU L 292, tal-15.11.1996, p. 2.[13] ĠU L 136, tal-31.5.1999, p. 1.[14] ĠU L 184, tas-17.7.1999, p.23.[15] C(2005) 576.[16] Komunikazzjoni mill-Kummissjoni « A Mobility Strategy for the European Research Area » (Strateġija ta’ Mobilità għaż-Żona ta’ Riċerka Ewropea): COM(2001) 331 ta’ l-20.6.2001 u r-Riżoluzzjoni tal-Kunsill 2001/C367/01.[17] Komunikazzjoni mill-Kummissjoni: “Ir-Riċerkaturi fl-ERA/ŻRE: professjoni waħda, bosta karrieri): COM(2003) 436 tat-18.7.2003 u r-Riżoluzzjoni tal-Kunsill ta’ l-10.11.2003, ĠU C 282, tal-25.11.2003.[18] 7723/05 Kunsill ta’ l-Unjoni Ewropea.[19] Ir-riċerka fit-trattament tal-kanċer tal-gonadi tista' tiġi ffinanzjata.[20] Approprjazzjonijiet differenzjati.[21] Approprjazzjonijiet mhux differenzjati minn hawn ‘il quddiem imsejħa NDA .[22] Dawn iċ-ċifri jirreferu għall-infiq għall-Programm ta’ Qafas tal-KE kollu (ara COM(2005) 119).[23] L-infiq ma jaqax taħt il-Kapitolu xx 01 tat-Titolu xx ikkonċernat.[24] L-Approprjazzjonijiet għall-ħlasijiet jirreferu għall-2013 u s-snin ta’ wara[25] Infiq fl-artikolu xx 01 05 tat-Titolu xx.[26] L-Approprjazzjonijiet għall-ħlasijiet jirreferu għall-2013 u s-snin ta’ wara[27] Infiq fil-kapitolu xx 01 barra l-artikoli xx 01 05.[28] Ara l-punti 19 u 24 tal-Ftehim Interistituzzjonali.[29] Iċ-ċifri indikati fit-tabella jirreferu biss għall-istaff iffinanzjat mill-pjan ta’ stabbiliment għall-azzjonijiet ta’ l- RTD KOLLHA taħt ir-responsabilità tad-Direttorati-Ġenerali RTD, INFSO, TREN, ENTR u FISH. Għalhekk dawn iċ-ċifri ma fihomx il-karigi tal-pjan ta’ stabbiliment mill-baġit operattiv u l-karigi mill-pjan ta’ stabbiliment tal- JRC (ara d-dokumenti COM(2005) 439 u 445.[30] ĠU L 248, tas-16.9.2002, p. 1[31] ĠU L 357, tal-31.12.2002, p. 1[32] ĠU L 312, tat-23.12.1995, p. 1[33] ĠU L 292, tal-15.11.1996, p. 2[34] ĠU L 136, tal-31.5.1999, p. 1[35] Kif deskritt taħt is-Sezzjoni 5.3.[36] In-nefqa ta' dan MHIJIEX koperta mill-ammont ta' referenza.[37] In-nefqa ta' dan MHIJIEX koperta mill-ammont ta' referenza.[38] In-nefqa ta' dan koperta mill-ammont ta' referenza.[39] Iċ-ċifri indikati fit-tabella jirreferu biss għall-istaff iffinanzjat mill-pjan ta’ stabbiliment għall-azzjonijiet indiretti kollha taħt ir-responsabilità tad-Direttorati-Ġenerali RTD, INFSO, TREN, ENTR u FISH. Għalhekk dawn iċ-ċifri ma fihomx il-karigi tal-pjan ta’ stabbiliment mill-baġit operazzjonali u l-karigi mill-pjan ta’ stabbiliment tal- JRC (ara d-dokumenti COM(2005) 439 u 445.[40] Dawn iċ-ċifri jirreferu għall-infiq għall-Programm ta’ Qafas tal-KE kollu (ara COM(2005) 119)[41] Dawn iċ-ċifri jirreferu għall-infiq għall-Programm ta’ Qafas tal-KE kollu (ara COM(2005) 119)[42] Kumitat EURAB.